text:
Terror and Persecution Continue in Rwanda
The Rwandan Dream Initiative
L’Initiative du Rêve rwandais
RDI-Rwanda Rwiza
Terror and Persecution Continue in Rwanda
Quebec, April 30th, 2012-Ten leaders and partisans of Parti socialiste (PS-Imberakuri) were arrested on April 29th, 2012 in Kigali and are currently detained at Nyamirambo Police station. They are being charged with the now overplayed and trivialized crimes of «endangering state security and inciting public disobedience». Reliable sources indicate that other leaders, including the Vice-President of the party, Alexis Bakunzibake, are in the hiding due to police manhunt.
The PS-Imberakuri leaders and well-wishers gathered on Sunday in a family ambiance in moral support to the mother of the party’s founder President Bernard Ntaganda. The latter is serving a four-year prison term, which had been confirmed by the Rwandan Supreme Court earlier on April 27th, 2012.
The Rwandan Dream Initiative [RDI-Rwanda Rwiza] denounces the Kigali authoritarian regime that continues to use terror and persecution in a bid to silence the opposition. The Sunday’s arrest and the continuing manhunt are another proof that President Paul Kagame’s Government has no respect for universal freedoms and would even pretext any reason to violate people’s privacy.
RDI-Rwanda Rwiza joins other opposition forces, Rwandan citizens as well as the International Community, to voice outrage over arbitrary arrests and sentences against political critics in Rwanda. With recent life incarceration verdict against PDP’s Deo Mushayidi and FDU’s Victoire Ingabire, the World needs no other demonstration that there is no political space in General Kagame’s country.
RDI-Rwanda Rwiza leadership seizes this opportunity to reassert its commitment to peaceful change and call the Rwandan Government for dialogue with the opposition, yet the liberation of all political prisoners must be conditional to that move.
Contact : Ismaïl Mbonigaba
mbonigaba@gmail.com
Phone : 1-418-655 4970
ISHYAKA PS IMBERAKURI RIRATABAZA!
ITANGAZO RIGENEWE ABANYAMAKURU N° 10/P.S.IMB/012
Nk’uko twatangiye kubibamenyesha kuva ejo kuwa 29/04/2012, igipolisi cya leta ya Kigali cyagabye igitero mu rugo rwa Me Bernard NTAGANDA, Umuyobozi w’ishyaka ry’IMBERAKURI riharanira imibereho myiza. Ibyo bikaba byabaye mu gihe abayobozi b’ishyaka mu rwego rw’igihugu no mu rwego rw’umujyi wa Kigali bari bagiye gusura no gufata mu mugongo Mama wa Me Bernard NTAGANDA nyuma y’aho Urukiko rw’Ikirenga rwongeye gushimangira kuwa 27/04/2012 icyemezo cy’urukiko rukuru rwa Kigali cyogufunga Me Bernard NTAGANDA imyaka ine azira gusa gushinga ishyaka ryiyemeje kudakorera mu kwaha kwa FPR.
Icyo gitero cyari kigizwe n’abapolisi benshi baje mu modoka enye (pandagali eshatu na Land Cruiser) ku gicamunsi, babanza kugota urugo mu gihe kigera ku masaha abili (2). Nyuma niho baje kwinjira ku ngufu batwara abantu bose bagera ku icumi (10) basanze mu rugo, uretse mama wa Me Bernard NTAGANDA wenyine. Muri abo bantu bafashwe harimo, Madamu Béatrice SINYIGENGA, Visi- Perezida wa Kabiri w’Ishyaka, Madamazela Marie Chantal MUKARUREMA, Umubitsi wa PSI akaba yaraherutse kunyerezwa na Polisi mu ntangiriro z’ukwezi kwa kabiri 2012, Bwana Protais NIYITEGEKA, Umunyamabanga uhoraho w’ishyaka, Bwana Jean Claude NDAMIRA, Perezida w’Ishyaka PSI mu mugi wa Kigali, Bwana Jean de la Croix TWAHIRWA, Visi – Perezida w’Ishyaka PSI mu mugi wa Kigali, Bwana Denys MPAKANIYE, Umubitsi w’Ishyaka mu mugi wa Kigali na Bwana James NIGIRENTE, Ushinzwe Ubukangurambaga mu mugi wa Kigali.
Nyuma y’aho ishyaka ritabalije aba bayobozi, nk’uko bisanzwe, ubushinjacyaha bwihutiye gucura ibinyoma kugeza aho umuyobozi wa polisi yatangaje ko ngo bagabye icyo gitero ngo ari uko mama wa Me Bernard NTAGANDA abatabaje. Umuvugizi wa polisi yakomeje avuga ko ngo : « Baregwa kuvogera urugo rw’umukecuru nyina wa Ntaganda Bernard utuye mu murenge wa Nyakabanda. Mu byo abo batawe muri yombi bafatanywe harimo inyandiko zishishikariza abantu amacakubiri no kwigomeka ku butegetsi buriho. ».Amakuru atugezeho mu kanya aratumenyesha ko polisi yongeye gutera kwa mama wa Me Bernard NTAGANDA, tukaba tutaramenya neza ibyo balimo, ikaba kandi ikomeje gushakisha uruhindu Bwana Alexis BAKUNZIBAKE, visi prezida wa mbere w’ishyaka hamwe n’umunyamabanga mukuru w’ishyaka.
Ikinyoma nk’iki kiramenyerewe kandi kigaragaza isura y’aho ubutegetsi bw’igitugu bugeze. Nk’uko tutahwemye kubitangaza no kubigaragaza, nta na limwe abahagurukiye impinduka ya demukrasi mu mahoro bacibwa intege n’iterabwoba nk’iri, ahubwo, bidutera imbaraga. Leta ya FPR yali ikwiye kubona vuba ko guha agahenge n’urubuga rugaragara abatavuga rumwe nayo bili mbere na mbere mu nyungu zayo. Ingero ni nyinshi ntituzitindaho. Ishyaka ry’IMBERAKURI rirasaba leta ya Kigali guhita ifungura bidatinze abayobozi baryo kandi nta yandi mananiza.
Bikorewe i Kigali kuwa 30/04/2012
Alexis BAKUNZIBAKE
Visi prezida wa mbere
Munyarwanda, itandukanye na FPR cyangwa uyigumemo ubutazavamo!
Madame Ingabire yabereye benshi igitambo, ariko icyo gitambo cyeretse abagishidikanya bose ukuri: FPR nta garuriro!
Imyaka ibiri irarenga umukuru w’ishyaka FDU Inkingi afashe icyemezo cyo kujya mu Rwanda, aho yashakaga guhatanira amatora y’umukuru w’igihugu ku buryo bwa demokarasi. Madame Victoire Ingabire Umuhoza ubwo afashe indege akajya mu Rwanda ntiyari ayobewe akaga kamutegereje mu Rwanda nk’umuntu usaba demokarasi. Mu binyamakuru byo muri Rhenanie Palatinat ubwo Madame Ingabire Umuhoza asuye abaterankunga ahitwa i Trèves, ntibabuze kumubaza icyo atekereza aboyoboye u Rwanda muri iki gihe bazamukorera ageze mu Rwanda. Madame Ingabire ntiyazuyaje, yasubije ko abona bazashaka uburyo bamugerekaho ibirego bya nyirarureshwa kugira ngo bamufunge nk’uko byabaye ku bandi banshi barose ko demokarasi yashoboka mu Rwanda rwa FPR. Ariko ubwo icyo cyama kibwira ushaka demokarasi ngo naze afatanye n’abandi kurwubaka, Madame Ingabire yiyemeje gutanga „umugabo w’icyenda“ kugirango yerekane neza ko amagambo y’ikinyoma yaranze ubutegetsi bw’inkotanyi kuva zabaho atigeze arekeraho. Madame Ingabire rero yagiye mu Rwanda atayobowe ubutegetsi asanze ubwo ari bwo, ariko yiyemeza kwitanga kugira ngo abe intangamugabo ko leta ya FPR itemera nyine kandi itazigera yemera na rimwe demokarasi.
Ku itariki ya 16 Mata uyu mwaka, niho Madame Ingabire yafashe icyemezo cyo kutazongera kwitaba inkiko z’ U Rwanda zamuburanishaga urw’amahugu, akaba yaraboneyeho gutangaza ko icyizere cyose yari afitiye ubutabera bw’u Rwanda cyayoyotse. (Niba hari icyo yigeze azigirira!). Madame Ingabire ahagarariye imbaga nini y’abanyarwanda itegereje ko habaho imihindukire mu mitegekere amaso akaba yaraheze mu kirere. Mu by’ukuri, ijambo rya Madame Ingabire aho agira iti „icyizere cyose ku butabera bwa FPR kirayoyotse“, ni ijambo umunyarwanda aha ava akagera ubu yagomye gufata nk’ihame. Nta butabera bubaho ku ngoma ya FPR, nta n’ubuzigera bibaho.Uwaba akishuka -dore ko bahari wagira barabaroze- akure y’amaso. FPR nta garuriro, uriho ayisanga muri iki gihe yakagombye kwibaza niba nta kintu abuze mu mutwe. Inzira ya demokarasi ku ngoma ya FPR ntishoboka. Ushaka indi gihamya y’icyizere itari Madame Ingabire, ntayo ateze kubona.
Igihe kirageze rero ngo uwibeshya akomeze kwibeshya, n’ushaka kwirenganura abishyire mu bikorwa! Igihe ni iki kandi ngo utarabona FPR icyo ari cyo nawe akomeze ubuhumyi bwe. Bityo mu minsi ije, niba abakomeza kwibeshya batisubiyeho ubu, ibyo kwakira no kuvugira abahunze ingoma ya FPR kandi bari barabwiwe nabyo bigomba kurangira, kandi ukorana nayo agahanwa by’intangarugero.
1. Abaharanira kubohoza u Rwanda bakwiye kurangiza igihe cy’imbabazi ku bakorana na FPR babizi babishaka.
Muri iyi minsi impaka ni nyishi mu banyapolitiki baharanira ko ibintu bihinduka mu gihugu bazwi ku izina rya Oppozisiyo. Buri wese aragerageza kwishyira aheza yerekana ko ariwe ukwiye kuyobora abanyarwanda. N’ubwo ibyo gushyira mu bikorwa uburyo bwo kuvana abanyarwanda ku ngoyi bisa n’ibikiri mu nzoz i, ariko impaka zo kuyobora u Rwanda zo urasanga zirimbanyije. Dukurikiye amateka yabaye mu Rwanda mu gihe cya vuba, birakomeye kumenya muri izo mpaka ushobora kugaragaza ko ari umwere, n’undi ushobora kwiha uburenganzira bwo gushyira abandi mu gitebo cy’abatagomba kugira uruhare muri politiki y’ U Rwanda mu gihe kizaza!
Impaka ziriho muri iyi minsi mu kwibaza ushobora kugirirwa icyizere n’abanyarwanda uzisanga mu bashyigikiye uwahoze ari Ministri w’intebe mu Rwanda ariwe Faustin Twagiramungu, akaba abiterwamo inkunga ikomeye n’ikinyamakuru gikorera kuri internet cya leprophete.fr. Dukurikije ibitangazwa, twibajije cyane niba Twagiramungu Faustin ariwe koko wagirirwa icyizere n’abanyarwanda. Ibyo aribyo byose ukurikije ibitekerezo bitangwa hirya no hino, Twagiramungu Faustin wakunze kwigaragaza nk’umuntu ufite ibiganza byera mu maso y’abanyarwanda, birakomeye cyane kugira ngo abo banyarwanda bo bamuhe icyizere, kuko ibyo biganza byera niba yabigira tuvuge mu kibazo cyerekeye genocide yakorewe abatutsi, birakomeye cyane kugira ngo abahutu bibasiwe n’ubwicanyi bwa FPR bo icyo cyizere bakimuhe. Ikibazo rero nticyoroshye nk’uko bamwe babikeka. Ese impaka zidindiza consensus politique mu banyarwanda ziteye zite? Reka tugerageze kuzishyira muri ibi bice bikurikira:
-Hari basanga abakoranye bya hafi na FPR (bayihozemo) nta cyizere na gito bagomba kugirirwa.
Ibitekerezo byibasiye abahoze ari abayoboke ba FPR urabisanga muri iki gihe nk’uko twabikojeho mu ruhande rushyigikiye Twagiramungu Faustin. Uyu mugabo nk’uko bizwi, yashyigikiye cyane mu myaka yashize FPR, ariko akaba yarinangiye kuyinjiramo nk’uko benshi babigenza kugira ngo bakorane nayo. Ibyo rero bituma Twagiramugu wagize akanya ko kwiteregeza FPR ku buryo bwa hafi bitewe no gukorana nayo ariko yirinda kuyinjiramo, atihanganira na gato abantu babaye muri FPR nyirizina. Faustin Twagiramungu n’abamushyigikiye bemeza ko ababaye muri FPR bikomeye kwemeza koko ko bayivuyemo, bityo ko biyemeje kureka systeme yayo kimwe no gufatanya n’abandi banyarwanda nta buryarya. Abari kumwe na Twagiramungu bakaba gutyo batajya imbizi na gato n’abahoze ari aba FPR, kandi impamvu batanga hari igihe yumvikana, aho bagira bati twashutswe rimwe ariko ntituzashukwa bwa kabiri. Birakomeye cyane rero kugira ngo Twagiramungu yumvikane n’abahoze bari muri FPR, aribo ba Theogene Rudasingwa, Kayumba Nyamwasa n’abandi.
-Hari abasanga abantu bakoranye bya hafi n’ubutegetsi bwa Habyarimana nta cyizere bagomba guhabwa.
Mu bibasiye na none abantu baba barabaye hafi y’ubutegetsi bwa Habyarimana, umuntu abasanga nanone cyane cyane mu bashyigikiye Faustin Twagiramungu. Abo bashyira imbere igitekerezo ko iyo inkubiri ya demokarasi igikomeza uko byari mbere y’itariki ya 6 Mata (Ihanurwa ry’indege ya Habyarimana), ko ibintu bitaba byarageze aho byageze. Abo basanga amashyaka yiyise „hutu power“ ari mu yatumye ibibazo bikomera mu gihugu. Ese koko iyo iyi „hutu power“ itavuka, FPR yari kwibuza kwica Habyarima, bityo ntihabeho gennocide? FPR yishye Gapyisi, ikica Gatabazi n’abandi banyapolitki baharaniraga demokarasi, ni iki cyerekana ko n’iyo hatabaho „hutu power“ itari gukomeza intego zayo? Kwemeza ko iyo hutu power itavuka inkubiri ya demokarasi yari kugera ku ntego, byaba bibaye kongera kwibeshya kuri FPR bwa kabiri, yo yagaragaje igihe cyose ko itari igamije na gato ubutegetsi busangiwe. Iyo FPR ikiba koko igamije ubutegetsi busangiwe, ntiba yarateye ishoti Twagiramungu na bagenzi bagaragaza ngo ko ibiganza byabo byera de ku kibazo cya genocide y’abatutsi. Iyo witegereje ahubwo ko ubu FPR ariyo iri kwiyegereza abahoranye na Habyarimana (abo bakunze kwita abanyakazu), byerekana ko ibyo by’inkubiri ya demokarasi Twagiramgu na bagenzi be bahataniraga ntacyo byari biyibwiye na gato. Ikibazo rero cy’abagira nyirabayazana y’ibibazo abashinze hutu power bigaragara ko ari ukushakira umuti w’ibibazo aho utari. Ndetse witegereje wasanga abahoze ari hutu power aribo bagira agaciro mu maso y’abahutu bibasiwe na FPR kurenza uko bagaha Twagiramugnu n’abamushyigikiye.
-Hari abasanga Faustin Twagiramungu n’abamushyigikiye aribo nyirabayazana w’ibibazo bikomeye birimo gutsindwa na FPR.
Ababibona gutyo ubasanga mu bahoze bashyigikiye Habyarimana, ukabasanga na none mu bahoze ari Inkotanyi muri FPR biganje cyane muri RNC. Abahoze muri FPR berekana ku buryo bwumvikana ko icyo cyama cyitabaje amashyaka kikayashuka kigamije guca abantu mo ibice kugira ngo kigere ku butegetsi. Ni kimwe n’abahoze bashyigikiye Habyarimana cyangwa abo twavuga ko ntacyo bapfa nawe. Bagaragaza neza uburyo abitabiriye inkundura ya demokarasi batarebye kure, inyungu z’igihugu bakazitera umugongo, bagashyigikira FPR mu buswa bwinshi mu rwego rwa politiki. Kuri abo bose, abitabiriye amashyaka bashyigikira FPR (bazwi ku izina ry’amajyojyi), bagombye kuza ku mwanya wa kabiri nyuma ya FPR mu kuba mubateje ibibazo mu gihugu. Impamvu yo kwitwaza ngo abayobozi b’amashyaka nka Twagiramungu ntacyo bari cyo ntihagije, kuko guvernoma y’inzibacyuho amashyaka yabo yari agize niyo yatzinzwe igihe indege ya Habyarimana ihanuwe. Bityo nta mpamvu yo kuvuga ngo Habyarimana niwe wategekaga kandi hariho leta y’inzibacyuho irimo amashyaka menshi. Abayobozi b’ayo mashyaka rero babishaka batabishaka bagombye kwemera uruhare rwabo, kuko uyoboye ishyaka aba ayoboye aba ari abanyarwanda bakurikiza umurongo we wa politiki kugera no muri guvernoma.
-Hari abasanga impaka ku ruhare rwa buri wese zikwiye kuvaho abantu bagahangana n’umwanzi umwe ariwe FPR iyobowe na Prezida Kagame.
Uwo murongo w’ibitekerezo niwo usangana abahoze bari muri FPR bibumbiye cyane cyane muri RNC kimwe n’amashyaka bashyigikiranye, n’ubwo ku rundi ruhande usanga batagirira icyezere na none Faustin Twagiramungu n’abamushyigikiye. Impamvu ishyirwa imbere cyane cyane mu kwishisha Twagirmungu n’abo bari kumwe, usanga ari ikintu kimuranga kimeze nko gukomera kuri ideologie ya Parmehutu yaranze abarwanashyaka b’ibanze ba repubulika. Kurwana inkundura ireba mbere na mbere abahutu, hakaba abasanga icyo gihe cyararenze cyo guharanira ibohozwa ry’abantu bamwe. N’ubwo biboneka ko FPR yibasiye ku buryo by’umwihariko abahutu, ariko abagerageza kureba kure basanga FPR ari icyama cyibasiye abanyarwanda muri rusange.
Tukiri kuri iyo ngingo, umuntu yakwanzura yibaza iki kibazo: Ari umuntu wabaye muri FPR ari n’uwakoranye na FPR agatuma igera ku ntego zayo mbisha, ninde ukwiye kuryozwa ibyabaye kurusha undi? Hari abagira bati abantu bagomba gushyira ku munzani, bakabona ko kuba muri FPR aribyo bifite ingaruka nyinshi. Ibyo ariko ntibivanamo ko abashyigikiranye na FPR bayifashije kugera ku ntego zayo zo gushyira ku ngoyi abanyarwanda. Bityo Umwanzi (ennemi) n’umugambanyi (traitre), ntibakagombye guhabwa ibihano bimwe? Icyo rero abantu bari bakwiye gushyira imbere ni iki (byibuze ku barwanya FPR), kwemera amakosa yakozwe, ubundi hakabaho gutangira bushya no gutahiriza umugozi umwe. Gusa igikwiye nabwo ni uko nyuma yo kwiyemeza gutahiriza umugozi umwe hakwiye gucibwa umurongo ntarenga. Bityo umuntu kugeza ubu utarabona icyo FPR aricyo agafatwa nawe nk’uwo abandi bagomba kurwanya. Ibyo byaba nyuma y’amasezerano y’ubufatanye agomba kuva mu mishyikirano y’ubwumvikane yagirwa n’abahuriye ku ntego yo kurwanya FPR. Hanyuma uwaba asigaye atemeye ayo masezerano agafatwa nk’ugomba kurwanyirizwa hamwe na FPR.
2. Mu mashyaka y’abanyarwanda arwanya FPR ubu byifashe bite?
Amashyaka y’abanyarwanda arwanya FPR urebye ubu amaze kwisobanura, n’ubwo hakiriho ingorane z’impaka zididindiza byinshi nk’uko twabivuzeho ku ngingo ibanza. Ibyo biratuma inzira ya revolusiyo ishyizwe imbere mu kugobotora abaturage ingoyi bariho ikomeje nayo kuba mu magambo gusa. Nta gikorwa gifatika kugeza ubu kigaragaza ko hari igitutu gishyizwe kuri Kagame n’abamukurikiye. Nyuma y’uko Ingabire Victoire agiriye mu gihugu imbere, kuri ubu ubona hariho ubushake mu mashyaka akorera imbere mu gihugu, ariko ibikorwa byo kubatoteza, kubahohotera no kubafunga bya hato na hato, bigaragaza ko bigenda birushaho kubaca intege. Muri rusange usanga abitabiriye amashyaka ari imbere mu gihugu ( FDU ya Victoire Ingabire na PSI Imberakuri ya Ntaganda Bernard), bategereje ko habaho kubatera ingabo mu bitugu biturutse mu banyapolitki bari hanze, kugira ngo revolusiyo ifate koko intumero ikwiye. Ariko rero amacakubiri ari mu bari hanze nayo akarushaho ahubwo kuba yagaragara nk’urucantege. Hari bimenyetso nyamara bigaragaza ko amacakubiri aba mu banyapoliti ubu agenda agana iherezo.
Kugeza ubu hari hariho ikibazo gikomeye mu banyapolitiki bashaka impinduka mu Rwanda, icyo kibazo kikaba cyari gishingiye mu gutatanya imbaraga kudasobanutse. Biramahire ko ukutavuga rumwe kw’abanyapoliti kwakomezaga kudindiza ubushake bwa rubanda bwo kwibohora ubu kugenda kuvaho. N’ubwo byajyaga kuba byiza amashyaka yose abashize kugira urwego ruyahuza kandi agahurira ku mugambi umwe wo kuboza rubanda mu menyo ya FPR, ariko uko biri kose kugeza ubu bipfa kuruta ubusa. Ubwo kera wasangaga ibice bitabarika mu baharanira impinduka mu Rwanda, kugeza ubu urasanga amashyaka yaragerageje kwibumbira mu bice bibiri by’ingenzi:
a. Igice kimwe kiboneka mu banyapolitiki bashaka impinduka, ni igice nyine kigizwe n’amashyaka yibumbiye iruhande rw’uwahoze ari Ministri w’intebe w’u Rwanda, Bwana Twagiramungu Faustin. Uretse ishyaka rya Twagiramungu RDI, hari andi mashyaka ubu yiyemeje kugendera hamwe nawe mu nzira yifuje kunyura mu gutabara igihugu. Icyo umuntu abona muru rusange, ni uko icyo gice kiganjemo abantu baharaniye cyane demokarasi mu gihugu mu gihe cy’amashyaka menshi y’intangiriro ya za 90, kandi bakaba n’ubu badashaka gutezuka kuri iyo ntego. Ikindi kandi abari muri icyo gice, bazwi nk’abantu bataregwa ibyaha by’ubwicanyi bwibasiye abanyarwanda (directement). Bityo bafite amahirwe menshi yo kwemerwa cyane cyane mu maso y’abanyamahanga. Inconvenient icyo gice gifite, ni uko kirimo na none abantu bagiye bagwa mu mutego w’ubushukanyi wa FPR, ku buryo ibyo bishobora kubabera imbogamizi ikomeye yo kwemerwa n’abanyarwanda ubwabo muri rusange. Hari n’ikindi kigaragara muri icyo gice cy’abanyapolitki, ni uko basa n’abafite ubushake bwo kwitaza abandi banyapolitiki bahoze ari abayoboke ba FPR nyirizina. Impamvu yo kwishisha abo bahoze ari Inkotanyi babisobanura ko ari ukwirinda kugwa mu mutego w’inkotanyi bwa kabiri, ariko nta kimenyetso gifatika abo banyapolitki batanga cyakwemeza koko ko abahoze ari Inkotanyi batazivuyemo n’umutima wose. Uko kwishisha abahoze ari Inkotanyi ni imbogamizi ikomeye ituma abarwanya FPR badashobora kugira Front commun yo guhanganiramo nk’uko bamwe babyifuza.
b. Igice cya kabiri cy’abanyapolitiki kigizwe ahanini n’abayoboke ba FDU Inkingi iyobowe na Victiore Ingabire Umuhoza, uruhande ubu bita urwa Nkiko Nsengimana ariko rukaba rufite n’ishami rya FDU ikorera mu Rwanda ikaba yarahashinzwe na Madame Ingabire. Urwo rihande rwa FDU bivugwa ko rwiganjemo birumbivkana abahoze ari RDR, ni ukuvuga ko biganjemo cyane cyane abahoze bashyigikiye Nyakwigendera Prezida Habyarimana, tutibagiwe nabwo birumvikana n’abayoboke bashya ubu bari mu gihugu imbere. Abo bagize uruhande rumwe rwa FDU urwego rukorera ku mugaragaro mu gihugu imbere byo ni nk’akarusho bafite ku yandi mashyaka akorera hanze, ibyo bikaba ari nk’imbuto nziza yaturutse ku gikorwa cy’ubutwari cya Madame Inngabire. Urwo ruhande rwa FDU rero ninarwo rwiyemeje gufatanya n’abahoze ari Inkotanyi bakazivamo babarizwa muri RNC, ibyo bikaba biteje ikibazo cy’imikoranire n’ikindi gice kimwe cy’abanyapolitiki cyavuzwe haruguru. Uko gufatanya kandi n’abahoze ari Inkotanyi kwabaye n’ intandaro y’amacakubiri yabaye muri FDU n’ubu bitoroshye kubonera umuti. Avantage ikomeye abari kuri urwo ruhande rwa FDU bafite, ni uko bashobra kugirirwa icyizere n’abanyarwanda benshi bashobora kubaha credibilite kubwo kutigera bwagwa na rimwe mu mitego y’Inkotanyi, biturutse kandi no ku butwari bumaze kwemerwa na bose bw’umuteagarugori Ingabire Umuhoza. Icyakora Inconvenient yabo nanone, ni iterwa n’ubufatanye n’abo bahoze muri FPR, ndetse bamwe nka Kayumba Nyamwasa bakaba bavugwaho ubwicanyi bwibasiye inyokomuntu. Icyakora abo ku ku ruhande rwa RNC bafatanyije na FDU, bahabwa nanone n’abantu benshi icyizere, ku mpamvu y’uko bagaragaje ko bashoboye kukangaranya FPR na Kagame kurenza abandi bose babigerageje. Ibyo bituma hari abanyarwanda batari bake biyemeje no kubabarira ibyaha byibasiye abantu baba barakoze mu myaka yashize. Ikindi kandi kwitandukanya kwabo n’Inkotanyi bahozemo bigaragara nk’ubutwari. Bazi FPR kurusha benshi bitwa ko bakoranye nayo ariko bagatandukana mu kimwaro. Bityo abo muri RNC batanga icyizere ko bashobora kwerekana uburyo nyabwo bwo guhagana n’Inkotanyi kimwe no kwirinda imitego yazo.
3. Igihe cyo gukorera politiki i Burayi nikirangire…
Hari bamwe mu barangaje imbere amashyaka ya politiki basanga iby’amashyaka bikwiye kuvaho muri Opozisiyo, abantu bagakora umutwe rukumbi wo kurwanya FPR. Abatekereza batyo cyane cyane ni abayoboye RNC, basanga gutatanya imbaraga aricyo kintu gikomeye kidindiza revolusiyo. Abayoboye RNC babivuga bahereye kuri experience yabo yo muri FPR. Kuri bo kandi FPR ntiyashoboraga kurwana ngo itsinde iyo ikiba ikirangwa n’amashyaka anyuranye. Icyo umutu yakwibaza kuri iyi position ni iki : Ese koko RPF hari ahantu ishobora kubera urugero abantu ? Ibyo aribyo byose abayoboye RNC bavuga ibyo, babivuga bazi icyo bahereyeho : Kunga ubumwe butajegajega niyo ntandaro yo kugira imbaraga. Gutatanya imbaraga buri wese akurura yishyira ntibishobora kugeza abibohora ku ntego. Byanze bikunze rero amashyaka arwanya FPR afite defi ikomeye yo kugera ku bumwe, byaba biyananiye revolusiyo iteganwa ikaba ipfubye.
Byagenda bite rero kugira ngo habeho ubumwe hatiyibagijwe amashyaka abantu bibumbiyemo bakomeza kugaragaza ko amashyaka menshi ariyo nkingi ya demokarasi ? Inama zaratanzwe kenshi z’uburyo ubumwe bushobora kubaho amashyaka atirangagijwe. Muri Oposizisiyo hagombye kubaho Gouvernement parallère kuri FPR, iyo ikaba ishinzwe revolusiyo mu gusubiza igihugu n’abanegihugu ukwishyira ukizana. Comite de salut national na Conseil national de Transition n’ibindi bisa nk’ibyo byagiye bibaho mu bihugu byinshi bikora revolusiyo ariko hatirengagijwe amashyaka menshi. Inama ngarukiragihugu ishyirwaho ihagarariwemo n’abayoboye Societe civile kimwe n’abahagarariye amashyaka. Kugira ngo Demokorasi itabangamirwa, habaho amatora ari muri transparence, abo bahagarariye imiryango n’amashyaka bagatora umuyobozi wa politki, uyu nawe agashyiraho abafasha be, bakarangaza revolusiyo imbere ariko bagenzurwa cyane n’ Inama yabashyizeho. Abagize inama nkuru kandi bashishikariza abo bahagarariye kwitabira amabwirza y’abayobozi agenga revolusiyo. Ni igikorwa nk’iki nk’uko byakunze kuganirwaho gikwiye mu gushyira mu bikorwa revolusiyo nyarwanda.
Aha ngaha bikumvikana ko hamaze kubaho organisation nziza, igihe cyo gukorera politiki i Burayi cyagombye guhita kirangira. Ntabwo abayoboye bakwizeza abaturage kubafasha mu gihe baba bakicaye i Burayi aho bari mu Buhungiro. Ubuyobozi bwashyirwaho bugomba byanze bikunze kuba hafi y’abaturage, kuko nta revolusiyo ikorerwa ikantarange ibyo ntaho byigeze biba. Birasaba rero ko hatorwa abayobozi ba revolusiyo barangwa koko n’ubwitange, ku buryo batatinya kujya hafi y’abo basabwa gufasha kwibohora.
Umwanzuro
Abanyarwanda bakomeje kwihangana cyane, bagira bati none hazaboneka uburyo bwo kumvisha izi nkotanyi ko zakunamura icumu zigaha amahoro abanyagihugu. Ntako batagize abanyapolitiki banyuranye, ndetse bageze n’aho kwemera gutukwa n’abasangiragihugu babashinja ubugambanyi. Abagerageje bose byarabananiye. FPR ni inyeshyamba zakomeje kuba inyeshyamba zigeze ku butegetsi. Bimaze kugaragaza ko nta bushake Kagame n’abo ayoboye bafite bwo kureka amategeko ya kinyeshyamba ngo bahe abaturage amahoro n’uburenganzira bwabo. Nta kindi gikwiye rero gukorwa uretse kubavana ku izima. Ibyageragejwe byose byaranze, ikimenyetso kaminuza ni uguhohoterwa k’umutegarugori uzira akarengane ariwe Victoire Ingabire Umuhoza. Igihe rero cy’imbabazi gikwiye kurangira haba kubari muri FPR, haba ku biyemeje gukomeza kuyitiza umurindi. Uwumva FPR ari icyama cy’umukiro nagumane nayo arwanyirizwe hamwe nayo. Uwo azihanganire kunywa ku gikombe cyayo kuko agomba kurwanyirizwa hamwe n’icyo yahisemo, ni ukuvuga FPR ye. Uwabashije ubu kandi kuva mu nzara za FPR, akaba yarananiranywe nayo, niyakirwe mu bandi biyemeje guhangana, ababarirwe ukwibeshya kwe mu gihe cyashize. Ariko habeho kuva ubu guca umurongo ntarengwa no gusinya amasezerano yo kutazongera kugwa mu mutego wa FPR ukundi. Udahindutse muri iki gihe, yaba mu ngabo za FPR cyangwa se mu bandi bayifasha mu bikorwa byayo by’urukozasoni, yitegure kurwanyirizrwa hamwe nayo, kuko nyine revolusiyo ntawe ugomba kuyitatira, kuko aba ari bushake bwa rubanda buri gushyirwa mu bikorwa. Igihe kije rero si icyo guhereza FPR indabo, ahubwo igihe kije ni icyo kuyibwira ururimi rwumvikana hakoreshejwe n’uburyo ubwayo yahisemo (battre l’ennemi par ses propres armes).
Imana ifashe u Rwanda n’Abanyarwanda b’umutima.
Luc Benimigisha
Source: le Médiateur-Umuhuza
IMIRWANO IRAKOMEYE MURI CONGO
Inkuru dukesha BBC, iravuga ko mu burasirazuba bwa Congo, ibihumbi by’abasiviri byarimo guhunga kuri iki cyumweru tariki ya 29 Mata 2012, kubera imirwano yari ikaze hagati y’ingabo za Leta ya Congo (FARDC) n’ingabo zishyigikiye Gen Bosco Ntaganda wigometse nyuma y’aho Leta ya Congo itangaje ko agomba gufatwa gashyikirizwa urukiko mpuzamahanga Mpanabyaha (ICC/CPI).
Izo ngabo zigometse ngo zashoboye gufata uduce tubiri dukomeye mu burasirazuba bwa Congo nyuma y’imirwano ikomeye yaguyemo abantu benshi.
Umuhanda uri hagati y’umujyi wa Goma n’umujyi wa Sake wuzuyemo impunzi nyinshi zihunga imirwano zikoreye utwangushye.
Abo banyekongo barahunga imirwano yari yakajije umurego umunsi wose wo ku cyumweru tariki ya 29 Mata 2012, aho abigometse kuri Leta ya Congo bashyigikiye Gen Bosco Ntaganda bashoboye gufata uduce twa Mushake na Karuba. Abo bigometse abenshi bahoze muri CNDP.
Abaturage barimo guhunga baravuga ko muri iyo mirwano haguyemo abantu benshi, abaturage b’ahitwa Sake baravuga ko bumvise urusaku rw’imbunda ziremereye nko mu birometero nk’icumi umunsi wose kugeza mu ijoro, ariko bavuga ko hari agahege mu gitondo cyo ku wa mbere tariki ya 30 Mata 2012.
Abasiviri benshi baremeza ko ibintu bimeze nabi ko bumva basubiye mu bihe by’intambara barimo hagati ya 2006 na 2008 igihe CNDP yari igiye gufata umujyi wa Goma hakabura gato.
Hari amakuru avuga ko abasirikare bakuru bo mu ngabo wa Leta ya Congo (FARDC) bategerejwe i Goma. Bikaba bishobora kuba ari ikimenyetso cy’uko ingabo za Congo zaba zitegura ibitero simusiga.
Mu minsi ishize ibihugu by’amahanga ndetse n’imiryango mpuzamahanga yari yashyize igitutu kuri Leta ya Congo iyobowe na Perezida Kabila ngo ikore uko ishoboye Gen Bosco Ntaganda afatwe ashyikirizwe urukiko Mpuzamahanga Mpanabyaha rumushakisha. Ariko ababikurikiranira hafi bemeza ko Perezida Kabila na Leta ye badafite ubushobozi bwo kuba bafata Gen Bosco Ntaganda.
Hari n’andi makuru menshi yemeza ko u Rwanda rwaba arirwo rukoresha Gen Bosco Ntaganda akaba ari narwo rufite ubushobozi bwo kumufata nk’uko rwabigenje kuri mugenzi we Gen Laurent Nkunda.
Ifatwa rya Gen Bosco Ntaganda ari muzima rishobora kutoroha kuko bivugwa ko hari amabanga menshi abitse y’abamukoreshaga cyane cyane Leta y’u Rwanda baba batifuza ko ayo mabanga yajya ku karubanda mu gihe Gen Bosco Ntaganda yajyanwa mu rukiko.
Marc Matabaro
Rwiza News
AHO LETA Y’U RWANDA NTISHAKA KURIMBURANA N’IMIZI OPPOSITION Y’IMBERE MU GIHUGU?
Mu minsi ishize abanyarwanda benshi bumvise inkuru zitandukanye z’ukuntu abayobozi b’amashyaka atavuga rumwe n’ubutegetsi barimo kuburagizwa mu nkiko.
Déogratias Mushayidi wa PDP-Imanzi, yakatiwe gufungwa burundu; Victoire Ingabire wa FDU-Inkingi, yasabiwe gufungwa burundu urubanza rwe ruzasomwa muri Kamena uyu mwaka; Bernard Ntaganda wa PS Imberakuri yakatiwe imyaka 4)
Ariko Leta y’u Rwanda ntabwo yagarukiye aho, mu minsi ishize hari amakuru yatugezeho agaragaza ukuntu abantu basigaye ku rugo rwa Madame Ingabire ubu nabo barimo kubiyenzaho ngo babashakeho impamvu.
Abazi imikorere ya Leta ya Kagame bazi uburyo itekinika mu kwikiza abantu no guhimbira abantu ibyaha, babona nta gihe kinini gisigaye ngo abayoboke b’amashyaka ya opposition bari mu gihugu bashyirwe mu buroko cyangwa batotezwe bikabije kugira ngo bareke ibikorwa byabo. Kuko abayobozi babo bo bashoboye kubashyira mu buroko, ariko abasigaye hanze nabo n’ikibazo kuri Leta y’u Rwanda, nta munsi ushira bamwe mu bayobozi basigaye ba FDU-Inkingi na PS Imberakuri bari mu gihugu badatangaje ibitagenda mu gihugu ku buryo bigaragara ko bakurikiranira hafi ibibera mu gihugu bakabitangaza byaba mu nyandiko, ku maradiyo y’abanyarwanda bari hanze y’igihugu cyangwa ku maradiyo n’ibinyamakuru mpuzamahanga.
Leta y’u Rwanda yashatse kwigarurira ishyaka PS Imberakuri ikoresheje bamwe mu bayoboke bake bayo nka Christine Mukabunani ndetse yabashyize no muri forum y’amashyaka ya politiki yemewe mu Rwanda. Ubu buryo ntacyo bwatanze kuko abasigaranye na Me Ntaganda bakomeje kwihagararaho n’ubwo benshi muri bo bafunganywe nawe ariko abasigaye hanze bakomeje ibikorwa byabo.
Ubu noneho Leta yahagurutse. Nyuma yo gushaka kurigisa umwe mu bayobozi ba PS Imberakuri, Bwana Jean Baptiste Icyitonderwa mu minsi ishize, ku mugoroba wo kuri iki cyumweru tariki ya 29 Mata 2012, Polisi yataye muri yombi abayoboke ba PS Imberakuri bagera ku 9 bari bagiye gusura nyina wa Me Bernard Ntaganda, umukecuru w’imyaka 92.
Ngo abo barwanashyaka bararegwa ngo kuvogera urugo rwa nyina wa Me Ntaganda ngo no gukora inama ndetse ngo bari bafite n’inyandiko ngo ”zikangurira abanyarwanda kwigomeka”. Nk’uko bitangazwa n’umuvugizi wa Polisi, Supt Theos Badege.
Nta gushidikanya ko iri terabwoba n’ibindi bikorwa bya Leta y’u Rwanda bigamije gucecekesha burundu abatavuga rumwe na Leta bari bashoboye gukandagiza ikirenge mu gihugu mbere y’amatora y’abadepite ateganijwe mu mwaka utaha wa 2013.
Marc Matabaro
Rwiza News
Police imaze guta muri yombi abayoboke b’ishyaka PS Imberakuri!
Amakuru mashya ni uko abarwanashyaka ba PS Imberakuri bagera ku munani batawe muri yombi n’igipolisi cya Kigali i Nyamirambo aho bari bahuriye gusura no gufata mu mugongo umukecuru ubyara Me Bernard Ntaganda ufungiye muri gereza nkuru ya Kigali.
Abatawe muri yombi bakaba ari bamwe mu bagize komite nkuru y’ishyaka na komite y’umujyi wa Kigali bakaba ubu babarizwa kuri station ya polisi itaramenyekana aho bamwe bakeka ko baba bajyanywe i Nyamirambo.
abafashwe ni:
Sinyigenga Beatrice Vice-President wa kabiri
Ndamira Jean Claude President w’Umujyi wa Kigali
Nigirente James ushinzwe ubukangura mu mujyi wa Kigali
Twahirwa Jean de la Croix Vice president mu Mujyi wa Kigali
Mukarurema Marie Chantal Umubitsi
Mpakaniye Deny Umubitsi mu Mujyi wa Kigali
Niyitegeka Protais Umunyamabanga ukoraho
Shadia bita maman Mahoro
Birababaje kubona igipolisi cy’u Rwanda gikomeje guhohotera abatavugarumwe n’ubutegetsi mu gihe baba bashaka gusura umwe muri bo cyangwa undi wese baba bifuza gusura. Ibi ni urukozasoni ku gipolisi no ku gihugu kwirirwa gihiga abanyagihugu ku buryo bugeze hariya bitarigeze bibaho mu Rwanda.
Abakunda u Rwanda nimutabare amazi atararenga inkombe.
Majyambere Juvénal
Kigali
Turatabariza abayoboke ba PS Imberakuri
Bavandimwe,
Amakuru aturutse i Kigali aratumenyesha ko uyu munsi kucyumweru tariki ya 29 mata 2012 mu gica munsi, Police y’igihugu yateye urugo rwa Président wa PS-IMBERAKURI Me NTAGANDA Bernard ubu ikaba yarugose.
Abagize Comité Nyobozi na Comité y’umugi wa Kigali ba PS-IMBERAKURI bari bagiye gusura umubyeyi wa Me Ntaganda Bernard kugira ngo bifatanye nawe nyuma yakiriya cyemezo cyo gufungwa imyaka ine cyasomwe n’urukiko rwikirega.
Ikiboneka n’uko Police ishaka gufata Bwana Alexis Bakunzibake, Visi-Peresida hamwe n’umunyamabanga mukuru ba PS-IMBERAKURI.
Nyabuneka ni mutabare aba basore n’inkumi badakorerwa ibyo abandi bakomeje gukorerwa, byo kubavutsa uburenganzira cyangwa ubuzima bwabo.
Niduhaguruke twirengere.
Karangwa Semushi Gérard
PDP-Imanzi
Ese ubushake Bishop John Rucyahana afite nibwo abandi bayobozi bafite?
Bishop John Rucyahana, Perezida wa Komisiyo y’ubumwe n’ubwiyunge (NURC) yagiranye ikiganiro na Radio Ijwi rya Rubanda, muri icyo kiganiro yagaragaje ikinyabupfura nk’umuntu wihaye Imana kandi yagaragaje kubaha abatumva ibintu kimwe nawe. Ibi bitandukanye n’Umunyamabanga Nshingwabikorwa wa Komisiyo y’Ubumwe n’Ubwiyunge Dr Jean Baptiste Habyalimana, wagaragaje ubwoba no kurimanganya.
Tubibutse ko Bishop Rucyahana yahoze akuriye Diyosezi ya Shyira y’itorero ry’abangilikani.
Bishop John Rucyahana yavuze ku nshingano za Komisiyo y’ubumwe n’ubwiyunge no kubyagezweho muri iyi myaka 18 ku birebana n’ubumwe n’ubwiyunge mu banyarwanda. Yavuze ko inshingano ya mbere ya Komisiyo ari ukunga abanyarwanda bose mu mibanire no mu mikoranire yabo, ngo ubumwe bw’abanyarwanda nizo mbaraga zabo zibafasha kubaka igihugu, kwiyubaka ubwabo no kwigarurira abaciro bataye kubera amateka mabi baciyemo. Yavuze ko imibare komisiyo ifite ku rugero rw’ubwiyunge ari uko ngo hafi 80% by’abanyarwanda biyumvamo ubunyarwanda kurusha kwiyumva mu moko nk’uko byahoze.
Ibi ariko ntabwo abivugaho rumwe n’abanyarwanda benshi babona ko iyo komisiyo ari iy’umurimbo gusa, kuko idashaka kwinjira mu bibazo by’abanyarwanda ibihereye mu mizi ahubwo ikikorera gahunda za Leta, kandi mubyo abanyarwanda bashinja iyo Leta ari ukubangamira ubwiyunge bw’abanyarwanda ikoresha politiki y’ivangura mu mayeri ibeshya ngo nta moko aba mu Rwanda, itoteza, no kugerageza kugoreka amateka ngo ikingire ikibaba bamwe mu bayigize bahohoteye abanyarwanda.
Kandi Bishop John Rucyahana yasubije ibibazo bya Radiyo Ijwi Rya Rubanda ku birebana n’ubusumbane mu Rwanda no ku buryo abaturage bataka abategetsi ntibabumve ndetse tutibagiwe ivangura hagati y’impfubyi z’abahutu n’abatutsi mu gufashwa.
Mu gusoza Bishop John Rucyahana avuga ku byakorwa kugira ngo abanyarwanda b’ingeri zose bumvikane ku kibazo cy’ubumwe n’ubwiyunge; ni naho ahuriza n’abanyarwanda benshi batavuga rumwe n’ubutegetsi ku gitekerezo cy’uko habaho inama ihuza intumwa za Komisiyo y’ubumwe n’ubwiyunge n’abanyarwanda bari mu Burayi, kugira ngo abazayizamo bashobore kwungurana ibitekerezo ku cyakorwa kugira ngo ubumwe n’ubwiyunge bugerweho. Ambasade ngo zinafite n’amabwiriza yo gutegura bene iyo mibonano.
Ikiganiro mushobora kucyumva hano hasi:
http://mixlr.com/ijwi-rya-rubanda/showreel/ijwi-rya-rubanda-kuva-kuwa-kane-26042012-saa-0940-london-time
igice cya mbere ni uguhera kuri 10:30:30 kugeza kuri 10:58:00
igice cya kabili ni uguhera kuri 11:36:15 kugeza kuri 12:01:30
igice cya gatatu ni uguhera kuri 12:38:30 kugeza kuri 12:51:40
Marc Matabaro
Rwiza News
Ishyaka PS Imberakuri riramagana ikatirwa rya Me Bernard Ntaganda
ITANGAZO RIGENEWE ABANYAMAKURU N° 09/P.S.IMB/012
Nyuma yuko urukiko rw’ikirenga rushimangiye icyemezo cy’urukiko rukuru rwa Kigali cyo gufunga umuyobozi w’ishyaka Me Bernard NTAGANDA imyaka ine, ishyaka ry’IMBERAKURI riharanira imibereho myiza ritangarije abanyarwanda,incuti z’u Rwanda n’ Imberakuri by’umwihariko ibi bikurikira:
- Kuri uyu wa Gatanu kuwa 27/04/2012 nibwo urukiko rw’ikirenga rwashimangiye icyemezo urukiko rukuru rwa Kigali rwari rwafatiye umuyobozi w’ishyaka Me Bernard NTAGANDA kuwa 16/01/2011 cyo kumufunga imyaka ine hamwe n’ihazabu y’amafaranga ibihumbi ijana;
- Mu bujurire bwe, Me Bernard NTAGANDA yari yifuje ko abamushinja bahamagarwa mu rukiko bagasobanura mu ruhame ibyo bamushinja kugirango nawe ashobore kubyisobanuraho. Ishyaka ry’IMBERAKURI riributsa kandi ko ubujurire bwari bwarateganijwe kuwa 02/11/2011 bukaza kwimurwa nyuma y’aho bamwe mubo ubushinjacyaha bwakoresheje ngo bamushinje bandikiye urukiko rw’ikirenga kuwa 24/10/2011 basaba guhabwa umwanya wo kwisobanura ku buhamya umushinjacyaha abitirira. Abandikiye urukiko ubwo bahise bashyirwa ku nkeke basabwa ngo kubonana n’ubushinacyaha mbere y’uko urubanza rw’ubujurire rutangira.
- Mu minsi ibiri y’ubujurire bw’uru rubanza, abatanga buhamya ntibigeze bahabwa umwanya wo kugirango bahangane na Me Bernard NTAGANDA kubyo ubushinjacyaha bumurega. Ibyo nibyo byatumye Me Bernard NTAGANDA afata icyemezo cyo kudaha agaciro icyemezo icyo aricyo cyose kizamufatirwa n’urukiko rw’ikirenga. Aha, twakwibutsa ko iki cyemezo cyari gusomwa kuwa 20/04/2012 saa ine, babonye ishyaka ry’IMBERAKURI ritabyitabiriye, urukiko rukimurira saa kumi m’imwe. Mu ma saa kumi n’ebyiri, niho umucamanza yavuzeko icyemezo kizasomwa kuwa 27/04 ariho uyu munsi.
- Dushingiye rero kubyirirwa bikorerwa umuyobozi mukuru w’ishyaka aho afungiye, amakinamico yose yakozwe kugirango afungwe ndetse n’imanza z’abandi batavuga rumwe na leta zabanjirije uru rubanza, ishyaka ry’IMBERAKURI risanga nta gitangaza cyabaye kuko byari kuba igitangaza iyo biba ukundi. Ntabwo wakumva icyemezo uru rukiko rwafatiye umuyobozi wa PDP Imanzi bwana Deo MUSHAYIDI, ngo wumve icyafatiwe abanyamakuru b’umurabyo Madamu NKUSI UWIMANA Agnes na MUKAKIBIBI Saidate ngo wongere wumve icy’ubushinjacyaha buri gusabira umuyobozi wa FDU Inkingi Mme INGABIRE UMUHOZA Victoire ndetse n’uko ubucamanza bukora muri rusange aho bwahindutse urukuta rw’amategeko rwo kwikiza abo leta idashaka bose, ngo nurangiza witegure ko hari ikindi cyemezo cyafatirwa Me Bernard NTAGANDA wafashe iya mbere mu kunenga leta imbonankubone.
Ishyaka ry’IMBERAKURI rirahamagarira abanyarwanda kumva ko iyi ari imwe mu nzira abifuza impinduka banyuramo. Bityo ibyemezo nk’ibi ntihagire uwo bica intege, ahubwo birusheho kubongerera imbaraga zo gukora no gukorera hamwe kugirango turwanye mu mahoro ibi byemezo bifatirwa abanyarwanda by’umwihariko abatavuga rumwe n’ubutegetsi bwa Kigali.
Ishyaka ry’IMBERAKURI ryongeye kwereka inshuti z’u Rwanda ikibazo cyugarije abanyarwanda ribibutsa kandi ko kudatabara uwagutabaje bifatwa nk’ubufatanyacyaha.
Ntagushidikanya ukuri guca mu ziko ariko ntigushya. Mukomeze mugire Urukundo, Ubutabera n’Umulimo.
Bikorewe i Kigali kuwa 27/04/2012
Alexis BAKUNZIBAKE
Visi prezida wa mbere
Charles Taylor ahuriye kuri byinshi na Paul Kagame
Muri iki cyumweru gishize twumvise amakuru y’ukuntu Urukiko rw’umuryango w’Abibumbye rwahamije icyaha Bwana Charles Taylor wahoze ari umukuru w’igihugu cya Liberia, yaregwaga ibyaha by’intambara n’ibindi byibasiye inyoko muntu byabereye muri Sierra Leone bigera kuri 11, ariko urukiko rwashoboye kumuhamya ibyaha 8 gusa. Charles Taylor ibyo byaha yarabihakanye anavuga ko atigeze akandagira muri Sierre Leone. Kagame nawe yakandagiye muri Congo gake cyane!
Nyuma yo kumva aya makuru twakoze igereranya hagati ya Charles Taylor na Paul Kagame.
1.Bose batangiye ari inyeshyamba bafashijwe n’ibihugu by’ibihangange (Amerika n’ibindi) bibakingira ikibaba mu bibi bakoraga bigira indakoreka (Kuri Kagame we birakomeje)
2.Bose bumvaga bafite ingufu za gisirikare ku buryo mu turere baturanye bari barigize ibihangange bakica bagakiza bakumva ko ntawabakoraho (kuri Kagame niko bimeze ubu)
3.Bateye intambara mu bihugu by’abaturanyi bakoresheje imitwe y’inyeshyamba bihitana abasiviri batagira ingano (Kagame we birakomeje muri Congo) Taylor yakoresheje RUF muri Sierre Leone, Kagame yakoresheje AFDL, RCD, UPC, CNDP, Ubu noneho ageze mu bahoze muri FDLR na Mai Mai kugira ngo basahure amabuye y’agaciro y’ibyo bihugu (Kagame we arakomeje muri Congo)
4. Bombi bakandamije abaturage b’ibihugu byabo bakoresheje igitugu n’iterabwoba, bakunze kwibeshya ko abaturage babakunda kandi ahubwo babatinya. Abaturage ba Liberia babwiraga Taylor bati: wishe mama, wishe data, ariko nzagutora kugira ngo nanjye nshobore kubaho utanyica. Na Kagame iyo yibeshya ko abanyarwanda bamukomera amashyi yarabiciye ababyeyi n’abavandimwe ntakibeshye ko ari ukumukunda ahubwo n’ugutinya ko nabo yabica nk’uko aba yarishe bene wabo.
5. Bose bafite imitungo myinshi bakuye mu busahuzi bw’ibihugu byabo cyangwa by’abaturanyi, bagenda batagaguza bagura abantu batandukanye kugira ngo bitwe ibihangange. (urugero:Taylor yashatse guha diamant Naomi Campbell, naho Kagame yashatse kugura bamwe muri Obama administration).
6.Bombi bari bafite amayeri yo kugura no gutera ibipindi ababarwanya ngo babigarurire babashyire ku ruhande rwabo.
Charles Taylor yakagombye kubera urugero Paul Kagame, ariko nta kundi byagenda kuko Paul Kagame amaze kurenga ihaniro, abanyarwanda twizere ko amahanga azagera aho akareba inzirakarengane zikomeje guhohoterwa akirengagiza inyungu afite kuri Kagame.
Marc Matabaro
Rwiza News


c: text/html

text:
Saturday, June 17, 2017
INKOTANYI MUSA FAZIL HARERIMANA ARAHAMAGARIRA ABAYISLAMU GUTERANYA AMAFRANGA YO KWIMURA GITWAZA NA ZION TEMPLE YE VUBA NA BWANGU NGO KUKO NIYABAKAFIRI
BY TIMBAHASI GRABRIELLA
Nkuko bimaze iminsi bigaragara cyane cyane muri ki gihe abayisilamu bari mugifungo cya Ramazani. Haribikorwa byurunturuntu hagati yabakristo bo mugatenga ba Zion Temple na Abayisilamu bo mugatenga. Iyo arigihe cyamasengesho usanga ari uruhindiro baba Abayisilamu banihira Alahi wa kibaru nabakristo bo kwagitwaza bari muri Mana Mana nindangururamajwi mumisigiti no munsengero rwacicikanye kubera intambara yabucece ishamiranyije Abayisilamu naba Kirsto ba Zion Temple barwanira ubutaka nabayoboke muraka karere kumugi wa Kigali. Haramakuru avugako abayisilamu biteguye kurwanya Apotre Paul Gitwaza bita ’umwanzi w’Imana’ndetse byaba nangombwa bakahamena amaraso. Doreko bo bumvako iyo umuntu apfuye alimo kuvuga ngo Alahi wa Kibaru asanga Imana yaramuteguriye Abakobwa babari 10 mwijuru bo kurya ivandu. Urumva rero ko iyo ntambara igihe kuba urusobe Kagame ninkotanyi ze nizidahaguruka ngo zikize abanyagatenga aya mahano.
Ariko nkuko namwe mubizi ntawahamya ko ibi bintu atari FPR ibyihishe inyuma kugirango isenyere Bwana GITWAZA dore ko ari umututsi wumunyamulenge ngo waba amaranye iminsi myinshi ibibazo na leta yabatutsi bene wabo kuberako ngo yijujuse kuberako FPR yagize itya ikajya kuri konte zurusengero rwa Zion Temple ikahakura amafranga agera kuri miliyari imwe yamanywanda muri yagahunda yo kugura intwaro zo kwica inzirakarengane zabahutu haba hano mu Rwanda ndetse no muri Congo. Ngo ibi bikaba bitarashimishije abatutsi babanyamulenge baba i Kigali kuko ngo bumvako batanze byinshi muri FPR ariko bakaba barapfunyikiwe umunyu. Akaba ari ntampamvu kugumya kwiteranya nabahutu bari basanzwe babanye neza nabanyamulenge bakaza guteranywa ningoma ya bene Kanjogera ihorana umururumba. None rero mwakwibaza ngo ibi FAZIL HARERIMANA alimo kubizamo ate kandi?
MUSA FAZIL HARERIMANA NGO YABA AYOBOYE AGATSIKO KABARWANYA ZION TEMPLE YA BWANA GITWAZA PAUL ABITUMWE NA FPR
Nkuko bamwe mubari bahari bakomeje kubitugezaho Bwana Sheik Musa Fazil Harerimana amaze icyumweru cyose ahura nabayisilamu bo mumugi wa kigali ngetse nabo mukarere abakangurira kuza hamwe kuriki cyumweru tariki ya 18/06/2017 kugirango batange umuganda wo kugura urusengero naho abaturage bo mugatenga batuye hose babimure. Tubibutse ko numbwo ari intambara yabatutsi kubatutsi irwanwa na FPR biri nomumugambi mubisha wa FPR wo kwimura abahutu basigaye mumugi wa Kigali babahambiriza kugirango bave muri mumugi wa Kigali FPR ikomeje umugambi wo kuyigira TutsiVille. Aho abahutu bazemererwa kuhagera aruko baje gukora akazi kububoyi no gukora mubustani bwabatutsi. Tugarutse kuruwo mugambi rero wa Harerimana Fazil uteye ute.
Kubantu bazi mu Gatenga umusigiti uri haruguru gato y’urusengero rwa Zion Temple mu Gatenga, uyu musigiti nuru rusengero bishobora kubyara intambara ikomeye hagati ya bamwe mu basilamu n’umuvugabutumwa Apotre Gitwaza Paul; umushumba mukuru w’itorero rya Zion Temple mu Rwanda. Kuba umusigiti wegeranye n’urusengero rwa Gitwaza ubwabyo byabaye ikibazo, Abayisilamu ngo ntibakunda kumva amasengesho yabakafiri babasakuriza ibi bikaba byaratumye impande zombi zishamirana zikigira umugambi wo kugurira abaturage begereye urusengero n’umugisiti, buri ruhande rugamije kwagura ibikorwa byaryo.
Iyi nkuru rero yageze kuri Fazil Harerimana nuko abigeza kunshuti ye magara Kabarebe wageze aho akayigeza kuri Paul Kagame umaze iminsi ashakisha ukuntu yasenya urusengero rwa Zion Temple. Nuko bayisamira hejuru ubwo batangiza gbahunda yo gukusanya amafranga kugirango babashe kugura amazu yabaturage bamaze imyaka nimyaka batuye hagati yurusengero numusigiti hano mu gitega. Inama rero yabereye muri Radisson Blu Hotel hano ikigali kuwambere wiki cyumweru no kuwagatatu ndetse nanubu twandika iyi nkuru harindi nama ilimo kubandanya muri Radisson Blu Hotel iyobowe na Musa Fazili. Iyi niyo gutegura indi iribube uyu munsi kumusigiti wabayisilamu bahano mu Gatenga bari butange amafranga yo kuguririra abakene babahutu batuye hano hagati kugirango bagure ibikorwa byumusigiti ariko ikiruta byose ni mumugambi woguhambiriza Gitwaza no gusenya ibikorwabye nkuko bikomeje kugaragara mumugambi wateguwe na FPR ya Paul Kagame kuko avugako ngo GITWAZA akundwa nabanyarwanda bamoko yose kurusha Paul Kagame wabaye ruvumwa mubwoko bwose butuye u Rwanda.
Gitwaza rero nawe nabambari be ngo bakaba batarara balimo bategura uko batanga Musa Fazil mukurira indushyi zabahutu zahano mugatenga. Kuba Gitwaza yaba ateganya kugurira abaturage baturiye umusigiti uri hafi y’urusengero rwe bakimuka bityo akarushaho kugira ubutaka bunini bukikije umusigiti, byababaje cyane bamwe mu basilamu. Hari umusilamu witwa Sulaimani Djuma akaba nincuti ya hafi ya Musa Fazil yagiye kuri facebook maze atangira kwandika amagambo , wagaragaje akababaro ke abinyujije ku mbuga nkoranyambaga, aho asaba abandi basilamu kwifatanya bagahangana na Gitwaza yita umwanzi w’Imana kandi ko bagomba kumurwanya muntambara yokurwnaira Imana.
Uyu yagize ati: "Asalam alaikum warahmatullah wabarakatuh Bavandimwe baislamu duhuje kwemera no kwizera, Allah aravuga ati Abarushanwa nimurushanwe! Bavandimwe uri tayari kurwanira inzira ya Allah, si yayindi y’imihoro mutagira ubwoba, ni ukwitanga mu mitungo. Hari umusigiti wo kwa Gitwaza, kafiri Gitwaza arashaka kugura impangu (ibipangu) ziwukikije ngo ace ubusilamu none umuislamu wese utinya Allah ukunda idini ye, iki nicyo gihe ngo dutabare idini ye duteranye tugurire bariya bantu twagure umusigiti umwanzi w’Imana atahatwara akahabangikanyiriza Allah. Kandi Bavandimwe mwibuke ke ndugu yetu Musa Fazil Harerimana ari inyuma yacu. Niturangiza uyu murimo Alahi azatugororera abeza be bijyanye nimirimo twamukoreye."
Nk’uko nawe yongeye mubyo twavuze haruguru akanabisobanura, ngo abasilamu barimo gukora ubukangurambaga nkuko babisabwe numuyobozi wabo Musa Fazil Harerimana ngo kuri iki Cyumweru tariki 18 Kamena 2017. Barasaba abayisilamu bose bo mumugi wa Kigali ndetse no hanze yu Rwanda guhurira kumusigiti wo mugitega bakahahurire ari benshi saa mbiri za mugitondo, bateranye amafaranga yo kugurira abaturage baturiye umusigiti kugirango utazagurwa na Gitwaza bita nabambari be bita ABAKAFIRI akaba ari ngo n’umwanzi w’Imana.
Ngaho akarimurori ingoma ya FPR ikomeje kutuzanira
Subscribe to: Post Comments (Atom)

robotstxt: allowed

filter: keep


text:
Mugiraneza Jean Baptiste Migi yafashije APR FC gutsindira Mukura VS i Huye
Ikipe ya APR FC ibifashijwemo na Kapiteni wayo Mugiraneza Jean Baptiste Migi, ibashije gukura amanota atatu kuri Stade mpuzamahanga ya Huye nyuma yo kuhatsindira ikipe ya Mukura VS ibitego 2-1.
Ni mu mukino w’umunsi wa 21 wa shampiyona utari wakinwe ku gihe bitewe n’uko amakipe yombi yari afite abakinnyi mu kipe y’igihugu Amavubi yiteguraga umukino wa Cote d’Ivoire.
Abasore ba Mukura VS bakiniraga imbere y’abafana babo batangiye umukino bahererekanya neza, gusa nyuma y’iminota 15 y’umukino APR FC na yo itangira kugaruka mu mukino.
Hakizimana Muhadjiri yatsindiye APR FC igitego cya mbere ku munota wa 18 w’umukino, nyuma yo kwihererwa umupira na ba myugariro b’iyi kipe y’i Huye.
Ikipe ya Mukura VS yagerageje gukora iyo bwabaga ngo yishyure iki gitego, gusa kumenera mu bwugarizi bwa APR FC biyibera ikibazo kugeza iminota 45 y’igice cya mbere irangiye. Iyi kipe y’umutoza Haringingo Francis yagorwaga ahanini no kumenera mu rukuta rwa APR FC rwari rugizwe na Kapiteni Migi cyo kimwe na Ally Niyonzima.
Igice cya kabiri cy’umukino cyatangiranye ingufu ku mpande zombi, cyane ku ruhande rwa APR FC yashakaga kurinda igitego yari yatsinze hakiri kare.
Byabaye ngombwa ko Haringingo Francis akora impinduka, avana mu kibuga Ndayishimiye Christophe yinjiza Biramahire Abeddy. Iyi mpinduka yafashije cyane ikipe ya Mukura kuko yahise itangira kurusha APR FC.
Sibomana Patrick Pappy wakiniraga Mukura VS umukino wa mbere yayifashije kwishyura igitego yari yatsinzwe ku munota wa 67 w’umukino, ku mupira mwiza yari acomekewe na Biramahire Abeddy.
Iki gitego cyongeye gukangura APR FC, itangira kugerageza gukina ishaka icya kabiri ari na ko Mukura na yo ikina ishaka icy’insinzi.
APR FC yabonye igitego cy’insinzi ku munota wa 89 w’umukino ibifashijwemo na Mugiraneza Jean Baptiste bita Migi. Ni ku mupira waturutse kuri koruneri yari itewe na Hakizimana Muhadjiri birangira Mukura inaniwe gukiza izamu ryayo. Uyu mupira waje kugera kuri Migi bangira awushyize mu izamu n’igituza.
Gutsinda Mukura VS byafashije APR FC gukomeza kuyobora shampiyona n’amanota 51, mu gihe Mukura yagumye ku mwanya wa gatatu n’amanota 44. Irayanganya na Rayon Sports ya kabiri izakina na Kiyovu SC ku munsi w’ejo.
[team_standings 32825]


text:
Tariki 22 Mata 1994: Abatutsi biciwe muri CELA i Kigali hafi ya Saint Paul
Ku munsi nk’uyu w’itariki ya 22 Mata mu 1994, Leta y’abicanyi yari ikomeje umugambi wayo mubisha wo gutsemba Abatutsi hirya no hino mu gihugu. Iyi nyandiko iragaragaza hamwe mu hantu hashoboye kumenyekana hiciwe Abatutsi kuri iyi tariki ya 22 mata 1994.
1. ABATUTSI BICIWE MURI « CELA » I KIGALI
Uwo munsi Interahamwe zishe Abatutsi b’abagabo mu mpunzi zari zahungiye mu rugo rukuru rw’abapadiri bera ahitwa kuri CENTRE D’ETUDES DE LANGUES AFRICAINES « (CELA), iherereye iruhande rwa « CENTRE NATIONAL DE PASTORALE SAINT-PAUL » munsi ya Kiliziya Ste Famille i Kigali. Ubwicanyi bwakozwe ku mabwiriza y’abategetsi barimo perefe wa Kigali colonel Tharcisse Renzaho, ubwicanyi bwahagarikiwe na major Laurent Munyakazi, konseye Odette Nyirabagenzi, akaba n’umukuru w’Interahamwe, ensipegiteri Angeline Mukandutiye, padiri Wenceslas Munyeshaka na Jean Bizimana, burugumesitiri wa komini Nyarugenge.
2. ABATUTSI BICIWE AHAHOZE ARI IBIRO BYA KOMINI HUYE
Abatutsi bahungiye kuri Komini Huye baturutse muri amwe mu makomini ya Butare byegeranye na Huye nka Mbazi, Maraba, Ngoma na Matyazo mu Mujyi wa Butare ndetse na Gikongoro. Abapolisi n’abasirikare bahagose iminsi itatu yose, amazi bayaciye ntawe ujya kuvoma, babicisha inyota n’inzara. Bigeze kuri 22/04/1994, ahagana mu ma saa cyenda haza imodoka yuzuye abasirikare, interahamwe za ruharwa zirimo NKURIKIYINKA Tharcisse, SEMAKABA Deo, MUGANGA Joseph, KAMPAYANA Aloys, GAKWAYA Hyacinthe, KABANZA Ildéphonse, umusirikare KAREKEZI Pascal wavukaga muri Komini Huye n’abandi barangajwe imbere na Burugumesitiri RUREMESHA Jonathan. Uwo munsi hishwe Abatutsi barenga ibihumbi mirongo itatu na bitanu (35,000), bamwe babatwikishije « essence » bahinduka umugina w’ivu, ryayowe rirashyingurwa mu gihe cyo kubashyingura mu cyubahiro nyuma ya Jenoside.
Ku rwibutso rwa Jenoside rwaho hashyinguye imibiri igera ku 42,008.
Habaye kandi ubwicanyi bwakorewe Abatutsi bari bahungiye ku mashuri ya Groupe Scolaire Rukira. Abana n’abagore bagera kuri 326 biciwe mu kagari ka Muyogoro, abicanyi bahita batwika imibiri yabo bayijugunya mu cyobo cyari mu Mudugudu w’Akagarama.
Abari ku isonga mu gushishikariza abaturage kwica Abatutsi: BARAVUGA wari Konseye ; BIZIMANA Joseph yari burigadiye ; RUREMESHA Yonatasi yari burugumesitiri wa Komini Huye ; Dr Cyprien yari atuye hafi ya Komini. Iwe hakorerwaga inama zitegura Jenoside. Hari n’interahamwe, Kampayana Aloys, Nkurikiyinka Tharcisse, Rugengamanzi Vianney, Uzabakiriho Vedaste, Devota, Sebera Canisius, Karemera (bitaga Tariyani), Kamanayo Jean Baptiste, Muvunyi Christophe, Ngiruwigize Innocent, Gahondogo Paul, Mugerwa Boniface.
3. ABATUTSI BICIWE I SOVU KURI MONASTERE Y’ABABIKIRA NO KU KIGO NDERABUZIMA (CENTRE DE SANTE)
Abatutsi bari bahungiye kuri « monastere » y’ababikira b’ababenedigitine i Sovu no kuri « Centre de Sante » yabo. Umubikira wayoboraga iyo « monastere », MUKANGANGO Consolata (Soeur Gertrude) na mugenzi we MUKABUTERA Julienne (sœur Kizito) banze kubakira, ariko baranga binjira mu kiriziya ya Monastere, abandi bajya kuri « centre de santé ».
Bamwe bari banahungiye kuri paruwasi gaturika ya Rugango n’i Gihindamuyaga. Abari bahahungiye babarirwaga hagati ya 5000 na 6000. Ku wa 22/4/1994 mu ma saa mbiri nibwo « monastere » na « centre de santé » bagoswe n’interahamwe, abasirikare boherejwe na Lt Col Muvunyi Tharcisse wo muri ESSO, abapolisi ba komini, abajandarume n’abaturage baza kwica Abatutsi bari bahahungiye.
Abicanyi babigizemo uruhare ni Rekeraho Emmanuel wari perezida wa MDR muri komini Huye wanemeye uruhare rwe akaba afunze, ababikira MUKANGANGO Consolata na MUKABUTERA Julienne, Rusanganwa Gaspard (alias Nyiramatwi), Jonas Ndayisaba, Konseye Jean Baptiste Muvunyi n’abandi. MUKANGANGO Consolata (Soeur Gertrude) yahamijwe icyaha cya Jenoside muri 2001 n’inkiko z’Ububirigi, akatirwa igihano cy’igifungo cy’imyaka 15. Mugenzi we MUKABUTERA Julienne (soeurKizito) nawe yahamijwe icyaha cya Jenoside akatirwa igifungo cy’imyaka 12.
4. ABATUTSI BICIWE KU GISAGARA, MU MURENGE WA KANSI
Jenoside yakorewe Abatutsi mu Murenge wa Kansi yakomeye cyane ku wa 22/04/1994 hose mu Murenge. Abatutsi biciwe ku Kiyaga cya Cyamwakizi: abenshi babaga baturutse Nyaruhengeri, Huye, Nyaruguru, Nyamagabe n’utundi duce twa Gisagara. Bageze muri Centre ya Gikore Interahamwe zabanje kubaka ibyo bafite byose, zirababoha n’imihotora, hanyuma barabashorera babamanura umuhanda wose ugana Cyamwakizi baboshye kandi bambaye ubusa. Bagiye babica umugenda abageze Cyamwakizi barabatema babaroha mu mazi. Abatahwanye babakurikiye mu mazi n’ubwato babatereramo amacumu. Hiciwe imbaga itabarika kandi imibiri myinshi ntiyashoboye kuboneka ngo ishyingurwe mu cyubahiro.
Inama zitegura Jenoside zaberaga ahantu hatandukanye: mu Mbeho za Nyaruhengeri kwa Karambizi zayoborwaga na Hakizayezu Augustin bitaga Mvaravara. I Nyange kwa Oscar Murekezi zayoborwaga na Mujyarugamba wari Brigadier wa Komini Nyaruhengeri. Ku mashuri I Linganwe zayoborwaga na Sebera Ferdinand.
Abari ku isonga mu bwicanyi ni: Sematama Gaspard, Hakizimana Augustin, Sebera Ferdinand, Rugemintwaza Gaspard, Kajuga Pierre, Kabandana Emmanuel, Habinshuti Beda, Habimana Simon, Bisomimbwa Antoine, Gakwaya Narcisse, Bikorimana, Sikubwabo bitaga Sagihobe, Munyaneza Joseph wari umupolisi yarashe abantu benshi i Nyange. Abari abayobozi: Bisomimbwa Antoine yari Konseye, Munyaneza Joseph yari umupolisi, Gakwaya Narcisse yari Konseye, Bikorimana yari veternaire, Sebera Ferdinand yari Konseye, Jerome wo kwa Nkundabagenzi yari umupolisi.
Jenoside yakoranywe ubugome bukabije ku buryo abicanyi bishe bishywa babo. Abo bagiye kwica bababwiraga ko bagiye kuburiza bus ibajyana i Burundi. Hari igihe cyageze batangaza ihumure ngo abakiri mu bwihisho nibasohoke. Bakoze ibyo bashoboye byose kugirango hatagira Umututsi n’umwe usigara. Ahiciwe abantu benshi ni ku Kiyaga cya Cyamwikizi, kuri Paruwasi Kansi, ku Munini wa Nyange, i Nyakibingo, mu Mbeho no mu Gahehe.
5. ABATUTSI BICIWE KU MUSOZI WA NZARATSI MU RUHANGO
Abatutsi bahungiye ku musozi wa Nzaratsi babanje kwirwanaho bakoresheje amabuye, imiheto n’ibindi bikoresho gakondo bikeya ariko nyuma baje kwicwa n’interahamwe. Hari abahageze kuwa 20/04/1994 muri iryo joro ngo baraye banyagirwa, bamwe bahungiye mu Byimana ariko birukanywe na Padiri Mukuru wa Paroisse Byimana witwaga NDAGIJIMANA Joseph bagaruka ku musozi wa Nzaratsi. Uwo musozi wari wariswe Kaluvariyo n’abicanyi kubera Abatutsi bakuraga munsi yawo bakabazamukana bagiye kwicwa. Hiciwe abatutsi barenga kuri 800 bari baturutse mu bice bitandukanye.
6. ABATUTSI BICIWE KU MUSOZI WA BIBARE (BUNYONGA), KAMONYI
Umusozi wa Bibare uherereye mu Mudugudu wa Nyenyeri, Akagari ka Bunyonga, Akarere ka Kamonyi, ariko kera hari muri Komini Kayenzi yayoborwaga na MBARUBUKEYE Yohani. Abatutsi bavuye muri Komini Rutobwe, Nyabikenke, Musambira bari muri bamwe baje guhungira kuri uwo musozi wa Bibare bahasanga Abatutsi bari basanzwe bahatuye.
Jenoside yatangiye kubakorerwaho tariki 17 Mata 1994 ariko bahungiye kuri uwo musozi wa Bibare tariki ya 18 Mata 1994. Kuri uwo munsi haje igitero kiyobowe n’uwitwa BUYUMBU, Abatutsi birwanaho ndetse igitero bagisubiza inyuma. Tariki ya 21 Mata 1994 Buyumbu yagiye gutabaza kuri Komini, avuga ko Bibare yabaye Nyamagumba. Bukeye bwaho, yazanye n’igitero gikomeye kirimo Burugumesitiri MBARUBUKEYE Yohani, abasirikare n’abapolisi, n’abaturage benshi. Umusirikare wamenyekanyemo ni uwitwa Sergent Major MISAGO. Iki gitero cyaje tariki 22 Mata 1994 cyari kinini cyane abaturage b’abahutu n’abatwa baje muri icyo gitero, igitero kimwe cyaturutse muri Komini Rutobwe, ikindi gituruka ahitwa i Marenga, ikindi gituruka ahitwa Nyabihunyira n’icyaturutse ahitwa mu Iraro. Ibyo bitero byahuriye kuri uwo musozi barawugota.
Muri ibyo bitero abagore b’abahutukazi nibo babanje kohereza imbere ngo barwanye abo Batutsi. Abatutsi baba bishemo bamwe mu bahutu, noneho abicanyi batangira gukoresha grenade n’imbunda. Bamaze gukoresha intwaro zikomeye, abaturage batangiye gukoresha intwaro gakondo bahuhura abatari bashizemo umwuka. Muri ako gace kandi hari bariyeri nyinshi ku buryo nta Mututsi wabashije gucika kuko hari bariyeri ikomeye ahitwa kwa Nduguri, muri Centre yo mu Cyanika, kwa Sebazungu, Rukokwe, kuri buri Centre n’aho Segiteri zahuriraga habaga hari bariyeri.
Abantu bagize uruhare mu bwicanyi mu Bibare ndetse no muri Kayenzi muri rusange harimo Burugumesitiri MBARUBUKEYE Yohani, BUYUMBU Evariste yakatiwe imyaka 30, GASHAGAZA Theoneste, Konseye MBONYIYEZE Deogratias, TWAGIRIMANA, KAYANIRE, abaserire nka NZIKORUHARI Barthazar, KABARIRA Joseph, MUGARURA, HABIMANA Siliro n’abandi benshi.
7. ABATUTSI BICIWE KU MUSOZI WA KABAKOBWA MU KARERE KA HUYE
Impunzi z’abatutsi bahungaga ubwicanyi baturuka Nyaruguru zatangiye kuba nyinshi guhera tariki 17-19/04/1994 zikwira mu mirenge ya Sahera na Nkubi yari iya Komini Ngoma Perefegitura ya Butare. Burugumesitiri wa Komini Ngoma, Kanyabashi Joseph, yategetse ko izo mpunzi zikusanyirizwa hamwe zikajyanwa ku Musozi wa Kabakobwa, aho barahavuye, nyuma abaserire bakajya binjira muri buri rugo rw’umututsi bakababwira ngo basange benewabo ku Kabakobwa.
Ku wa 22/04/1994 nibwo abicanyi benshi biganjemo abasirikare, abajandarume n’abapolisi n’interahamwe babagose batangira kubarasa. Abasirikare bayobowe na Lt Colonel MUVUNYI Tharcisse, major Cyriaque HABYARABATUMA wari uyoboye Jandarumori, abapolisi barimo NSANZABAHIZI Mathias na BIZUMUREMYI Pascal, Interahamwe zaturukaga ku Nkubi na Sahera, HABYARIMANA Pascal wari konseye wa Sahera, URAYE Edouard, RIBERA Simeon n’abandi babiraramo barabamara.
Jenoside yakorewe Abatutsi yarateguwe ishyirwa mu bikorwa na Leta. Kubona guhera tariki ya 7 mata 1994 mu gitondo, abatutsi bicwa icyarimwe ahantu hantandukanye mu gihugu hose byerekana ku buryo budashidikanywaho ko ari umugambi wari warateguwe na Leta.
Dr Bizimana Jean Damascene
Umunyamabanga Nshingwabikorwa
Komisiyo y’Igihugu yo kurwanya Jenoside, CNLG


text:
Neymar aheruka kuvuga uburyo yiyumva inyuma y’igihe arwaye, ariko ntiyashima gucira hasi ku kibazo kijanye n’umurwi azokinira mu nkino zimirije.
Inyuma y’igihe cababa amezi 2 ari inyuma y’ikibuga kubera ijisho ry’ikirenge ryababaye, Neymar avuga ko ubu asa n’uwakize.
“Ubu ni nkaho namaze gukomera 100 kwi 100.”
Uwo mukinyi w’umunya Brazil yasubiriye kandi kuboneka atanguza ihiganwa ryateguwe na Fondation yiwe, iyo ikaba iherereye mu gihugu ciwe c’amavukiro.
Neymar aho yagira Ico ashikirije, yirinze kugira vyinshi avuga, ariko yemeza ko ubu yamaze gukira neza, rero ngo igisigaye n’ugusubira mu myimenyerezo.
“Ubu meze neza, nsa nkaho namaze gukira 100 kwi 100. Ikintu nkeneye muri uno mwanya n’imyimenyerezo. ”
Ku kibazo c’ukumenya nimba azokinira uwuhe murwi mu mahiganwa azokurikira, uwo mukinyi wa PSG ntashima kugira na kimwe abivugako. Ibinyamakuru vyo muri amerika y’epfo vyo bikaba bivuga iyo nyishu ikiri iyo kurindira.
Ivyo bikaba biriko bishikirizwa inyuma y’igihe hari ibihuha vyinshi ku murwi azohava yemera gukinira mu nkino zizokurikira, kuko umurwi wa PSG uriko usaba amafaranga menshi Ku mirwi iriko iramwipfuza.


text:
Abanyororo bashika kuri bane baciwe imitwe mu kurwana kwabaye hagati y’imigwi idacana uwaka hagati yabo kuri uyu wa gatatu mw’ibohero ryo mu burengero bwa Guatemala.
Iryo bohero riri mu gisagara ca Quetzaltenango, ku birometero 205, ririmwo abanyororo bahoze ari karuhariwe mu kunywa no kudandaza ibiyayura.
Umuvugizi w’igiporisi, Jorge Aguilar, yavuze ko hamaze kumenyekana bane baciwe imitwe. Yavuze ko abaporisi 500 barungitsweyo kugarukana umutekano.
Iyo migwi y’abagizi ba nabi bagirizwa kwica igice c’abantu 3500 bicwa n’abagizi ba nabi muri Guatemala buri mwaka nkuko abategetsi bavuga.


text:
Ikipe ya Nice yirukanye uwari umutoza wayo Patrick Vieira, uyu akaba yarahoze ari umukinnyi wo hagati w’ikipe y’igihugu y’Ubufaransa na Arsenal.
Iyi kipe yo muri shampiyona y’icyiciro cya mbere mu Bufaransa izwi nka Ligue 1, yatsinzwe imikino itanu yikurikiranya, harimo n’uwo ku wa kane yatsinzwe na Bayer Leverkusen ibitego 3-2, igahita isezererwa mu irushanwa rya Europa League.
Ubu iri ku mwanya wa 11 muri shampiyona.Vieira, wanakiniye Manchester City, Inter Milan na Juventus, yari umutoza wa New York City FC mbere yo kwerekeza muri Nice.
Adrian Ursea, wari umutoza wungirije Vieira, ni we wagizwe umutoza mukuru wa Nice.
Inkuru ya BBC


text:
Ku wa Gatatu nibwo Perezida Ruto yagaragaye muri restaurant y’Inteko Ishinga Amategeko mu buryo butunguranye, kuko ntawari wategujwe iyi gahunda nk’uko The Nation yabitangaje.
Perezida Ruto ahageze yakiriwe na Perezida w’Inteko Ishinga Amategeko muri Kenya, Moses Wetangula, wavuze ko aje ngo basangire ibya saa Sita.
Ati "Byari iby’agaciro kwakira Perezida William Ruto waje aho abadepite bafatira amafunguro kugira ngo basangiye ibya saa Sita."
Nyuma yo gusangira, Perezida Ruto yagize umwanya wo kuganira n’abagize Inteko Ishinga Amategeko kuri gahunda zitandukanye z’Igihugu.


text:
Uwari umuyobozi wa Kiyovu Mvuyekure Juvenal umunyemari wayifashaga muri byose , kuwa 28 Nzeli yanditse ibaruwa isezera ku buyobozi bw’iyo kipe avuga ko yeguye ku mpavuze bwite.
Mvuyekure uretse kuvuga ko yeguye ku mpamvu ze bwite, yanagaragaje ko yabonaga atazagera ku nshingano yari yariyemeje ubwo yatorerwaga kuyiyobora.
Mu magambo ye yagize ati “ nkaba nsaba ko mu nteko rusange iteganyijwe kuya 01/10/2022 mwazayibigezaho maze mugashaka undi wafata uwo mwanya.”
Mvuyekure kandi akomeza avuga ko azamara amezi 2 amenyereza uzaba yafashe inshingano zo kuramutswa Kiyovu, anamufasha aho ishoboka hose kugirango Kiyovu ikomeze gutera imbere.
Uyu muherwe mu gihe amaranye Kiyovu, yayiguriye abakinnyi b’ibihangange batandukanye barimo umugande karundura Emmanuel OKWI wo mu gihugu cya Uganda, ndetse vuba aha yari aherutse kugura abakinnyi bakomoka muri sudani barimo kizigenza Sharaf Eldin Shaiboud Ali Abderlahman wakiniye Simba yo muri Tanzania,ndetse anagurira iyi kipe Buss bazajya begenderamo.
Ubu bwegure bwe bwashenguye abayovu benshi, cyane cyane ko uyu muherwe yari afatiye runini iyi kipe, kuko itari igipfa kurangwamo ijegajega mu bukungu, haba mu gutunga abakinnyi cyangwa se mu kubahemba. Ikindi kandi wabonaga Kiyovu imaze rwose kugaruka mu ruhando rw’amakipe akomeye atajegajega, kubera yari mu maboko mazima ya Juvenal.
Titi Leopold
Titi Leopold


text:
Mu gitondo cyo kuri uyu wa Gatatu taliki 05, Kanama, 2020 umwana w’imyaka irindwi wo mu murenge wa Rwimiyaga muri Nyagatare yaturikanywe n’igisasu arakomereka cyane.
Bavuga ko iki ari igisigazwa cya kiriya gisasu tutaramenya ubwoko bwacyo
Ku rukuta rwa Twitter rwa Flash FM handitse ko uriya mwana yabanje kujyanwa ku kigo nderabuzima xya Bugaragara ariko nyuma aza koherezwa ku bitaro bikuru bya Nyagatare kwitabwaho n’abaganga.
Umuvugizi wa Polisi mu Ntara y’i Burasirazuba CIP Hamdun Twizerimana yabwiye UMUSEKE ko ayo makuru atarayamenya ariko agiye iubaza akaza kuyatangaza birambuye.Iyi nkuru iracyakurikiranwa…Akarere ka NyagatareUmurenge wa Rwimiyaga muri Nyagatare niho kiriya gisasu cyaturikiye


text:
Reta ya Libiya yo mu buseruko kuri uyu wa kabiri yahaye ubutegetsi ku mugaragaro, reta nshasha igiye gushira hamwe igihugu catabaguwe n’intambara, kandi ni nayo izogishikana ku matora ategekanijwe mu mpera z’uyu mwaka.
Iyi reta nshasha irongowe n’umushikiranganji wa mbere w’imfatakibanza, Abdul Hamid Dbeibah. Isubiriye reta y’ubumwe yavuye mu mwumvikano yari ifise icicaro i Tripoli hamwe n’iyari ifise icicaro mu ntara ya Cyrenaica kandi itari yemewe n’amakungu.
Dbeibah yarahijwe mu ndwi iheze, inyuma y’aho inama nshingamateka na nkenguzamateka bemereje reta yiwe.
Inyuma y’itangazwa ry’iyo reta kuri uyu wa kabiri, Perezida Emmanuel Macron yaciye avuga ko Ubufaransa bugiye kwongera kwugurura ambasade yabwo ku murwa mukuru wa Libiya mu ndwi iza. Iyo ambasade yari isanzwe yugawe kuva mu kwezi kw’indwi 2014.
Ibindi bihugu birimwo Misiri n’izinga rya Malta biramaze gutangaza ko navyo bifise umugambi wo kwongera kwugurura ambasade i Tripoli.
Ubwo butegetsi bw’imfatakibanza bugiye guhangana n’ibibazo birimwo gushira hamwe inzego z’igihugu, kurangiza intambara zirimwo n’abanyamahanga no gutegura amatora yo mu kwezi kwa cumi na kabiri itariki 24.


text:
Nyuma y’uko APR FC yegukanye igikombe cya shampiyona ya 2019-20 idakozwe mu jisho, umutoza Mohammed Adil Erradi yatangaje byinshi mu byaranze umwaka we w’imikino muri shampiyona yari nshya kuri we, zaba imbogamizi ndetse na byinshi byiza yungukiye mu minsi 297 amaze ari umutoza w’ikipe y’ingabo z’igihugu mu kiganiro kirambuye yagiranye na APR FC FC Website.
Tariki 02 Kanama 2019 nibwo umunya-Maroc Mohammed Adil Erradi yeretswe itangazamakuru ku mugaragaro nk’umutoza mukuru wa APR FC, yari igiye kwerekeza mu mikino ya gisirikare yabereye mu mujyi wa Nairobi muri Kenya muri Kanama 2019 ndetse birangira inegukanye igikombe cy’iryo rushanwa ibi byabaye nk’ibitanga icyizere kuri APR FC yari yarahindutse ku rugero rwa 80% ndetse yiteguraga shampiyona ya 2019-20. Mu marushanwa y’imbere mu gihugu, umutoza Mohammed Adil yahereye ku irushanwa ry’Agaciro Football Tournament 2019 ikipe y’ingabo z’igihugu yegukanyemo umwanya wa kane.
Aganira n’itangazamakuru Tariki 15 Nzeri 2019 nyuma y’umukino APR FC yari imaze gutsindwamo na Police FC muri iryo rushanwa, Adil yatangaje ko uyu wari umwanya mwiza wo kugerageza abakinnyi bakiri bato ngo berekane ubushobozi bwabo ndetse no kubongerera imikino mu gihe shampiyona ya 2019-20 yaburaga iminsi 19 gusa ngo itangire.
Tariki ya 04 Ukwakira 2020, ubwo urugendo rwa Shampiyona rwatangiraga, ku ikubitiro ikipe y’ingabo z’igihugu yanganyije na AS Kigali 0-0 kuri Stade ya Kigali, yari inzira itoroshye kuri uyu mutoza wari umushyitsi murw’imisozi igihumbi ndetse wari witezweho byinshi n’abakunzi ba APR FC bari banyotewe ibikombe nyuma y’uko umwaka wari wawubanjirije nta kigeze kinjira mu kabati kayo.
Adil utangaza ko n’ubwo yaje kugorwa mu ntangiriro za shampiyona n’uruhande rwo mu izamu rwajegajegaga ndetse n’ubusatirizi butabyazaga ibitego uburyo bwinshi bwabaga bwabonetse, gusa ngo byaje gukosorwa vuba maze bigera ku munsi wa 23 APR FC itwaye igikombe cya shampiyona ari yo yinjije ibitego byinshi bigera kuri 44 ndetse ininjijwe bike bingana na 11 gusa.
Umutoza Mohammed Adil Erradi yaganiriye na APR FC Website, maze adutangariza ko hari imikino y’ingenzi yamukomereye kuri we afata nk’iyamuhaye igikombe ndetse n’icyizere yatewe no gutsinda Rayon Sports bari bahanganiye igikombe ibitego 2-0 Tariki 21 Ukuboza 2019.
Twatangiye tumubaza ibyo yaba yarahinduye muri APR FC yari imaze kubura ibikombe byose muri shampiyona ya 2018-19, kugeza ku kiragano gishya kegukanye shampiyona kidakozwe mu jisho.
Umutoza Adil akaba yagize ati: ”Nta mpinduka nyinshi zabaye kuko ikipe yari nshya nka 80%, harimo bike twagombaga guhindura kugira ngo tureme ikipe ishyize hamwe, umukinnyi ku wundi ukurikije imyanya yabo cyane cyane mu kongera imbaraga no kuzamura urwego rw’imitekerereze yabo, kugerageza kubashyira mu myanya neza n’uburyo bagombaga guhuza umukino.”
Mohammed Adil wageze mu Rwanda bwa mbere mu mikino ya Cecafa Kagame Cup yabereye mu Rwanda muri Nyakanga 2019 kugira ngo akurikirane ikipe yakinaga iryo rushanwa ndetse yari agiye guhabwa nk’umutoza mukuru, yahawe ikipe yiganjemo abakinnyi bashya abenshi baguzwe n’ubuyobozi, kuba ataragize uruhare mu igurwa ryabo ibi kuri we atangaza ko atabibona nk’imbogamizi kuko yasanze ikipe y’abakinnyi b’indobanure ndetse ntibyigeze bimugora kubinjiza mu buryo bw’imitoreze ye.
Yagize ati : ”APR FC ni ikipe nkuru haba mu bakinnyi ndetse no mu buyobozi, nibyo abakinnyi si njye wabiguriye keretse Bukuru Christopher winjiye mu ikipe nyuma y’igikombe cy’Agaciro 2019 ndetse na Ishimwe Annicet wazamuwe avuye mu ikipe y’abato ya APR FC. Uko byumvikana ni uko APR FC ari ikipe igura abakinnyi b’indobanure mu Rwanda kandi abayobozi bagira uruhare runini mu igurwa ryabo hagendewe ku murongo ikipe yihaye, n’iyo hari abari ku rwego ruringaniye abayobozi bagerageza kubaganiriza kugira ngo babazamurire urwego. Byorohereza twebwe abatoza mu kazi kacu ka buri munsi, ibyo bikagaragazwa n’uko ari twe dufite abakinnyi benshi mu ikipe y’igihugu uhereye mu izamu, ba myugariro, hagati ndetse n’abayishakira ibitego.”
Abajijwe niba hari imbogamizi yagiye ahura nazo zatumye atagera ku musaruro yifuzaga, akaba yatangaje ko ahanini byaterwaga n’abakinnyi babaga bahamagawe mu ikipe y’igihugu bigatuma atabatoreza hamwe kugira ngo ikipe ihuze imikinire nk’uko yabyifuzaga, ndetse atangaza ko umukino APR FC yatsinzemo Rayon Sports wamuhaye icyizere ko abakinnyi be bamaze kumva neza uburyo bwe bw’imitoreze.
Yagize ati; ”Icya mbere cyangoye cyane ni igihe bamwe mu bakinnyi ngenderwaho bajyaga mu ikipe yigihugu [Amavubi] nkabura uko mpuriza hamwe ikipe yanjye yose, gusa byaje kunyorohera ubwo bagarukaga tugakorera hamwe ndetse bakumva neza uburyo nifuzaga ko bakina, byanyoroheraga kubahuriza hamwe kuko ari abakinnyi beza kandi bakuze mu mutwe, bumva vuba kandi bazi icyo bashaka kandi bifuzaga kugeraho.”
”Ndatekereza ko umukino twatsinzemo Rayon Sports 2-0 ari wo wanyeretse ko abasore banjye bamaze kumva neza uburyo nifuza ko bakinamo, maze nabo babikora ku rwego rwo hejuru haba mu bwugarizi bagasenyera umugozi umwe ndetse no mu busatirizi bashakira ibitego hamwe maze bitanga umusaruro wagaragariye buri wese.”
Mohammed Adil watoje mu bihugu bitandukanye ku mugabane wa Afurika asanga shampiyona y’u Rwanda y’umwaka ushize hari urwego yari iriho rutandukanye cyane n’umwaka wayibanjirije, ahanini kubera imikinire y’amakipe ndetse n’urwego rwisumbuye rw’abatoza bahanganaga umukino ku wundi.
Ati; ”Shampiyona y’umwaka dusoje yari iri ku rwego rwisumbuye ukurikije iy’umwaka wayibanjirije, harimo abatoza b’abanyamwuga bafite ubunararibonye n’impamyabumenyi zinyuranye haba CAF A, UEFA A, UEFA Pro n’izindi, abatoza bakomoka mu bihugu bitandukanye nk’Uburundi, Espagne, Repubulika Iharanira Demokarasi ya Congo, Uganda n’ibindi. Amakipe meza yahatanaga ndetse n’imikinire itandukanye cyane haba ayakinishaga ingufu nyinshi, ayasatiraga cyane ndetse n’ibibuga byiza ku rugero rwa 80% byatworoherezaga gukina umukino wacu neza.”
Nk’umutoza wari mu bahataniraga igikombe cya Shampiyona, Adil arerura akavuga imikino ine yamukomereye kurusha indi ndetse akanemeza ko ari yo yamuhaye igikombe cya shampiyona, Aha hakaba harimo umukino w’umunsi wa munani APR FC yanganyijemo na Kiyovu Sports 0-0 Tariki 08 Ugushyingo 2019 kuri Stade ya Kigali, uwo ku munsi wa 11 yanganyijemo na Gicumbi FC 1-1 wabereye kuri Stade ya Mumena Tariki 03 Ukuboza, uwo ku munsi wa 12 yatsinzemo Gasogi United 3-2 kuri Stade ya Kigali Tariki 07 Ukuboza ndetse n’uwo ku munsi wa 21 yatsinzemo Police FC 1-0 kuri Stade ya Kigali Tariki 04 Werurwe 2020.
Adil wakozaga imitwe y’intoki ku gikombe cya shampiyona uko iminsi yagendaga yicuma atangaza ko nta gihe yigeze atekereza kuzagitwara adatsinzwe kuko icyabaga kimuraje ishimga ari ugukomeza gutegura ikipe ye igatsinda buri mukino kugeza ku wa nyuma wa shampiyona.
Yagize ati; ”Mu mupira w’amaguru igihe cyose uba uharanira gutera intambwe ujya imbere, iyo wateguye umukino ku wundi uba ushaka gutsinda, haba mu myitozo uba ufite intego yo gutsinda, nta gihe muri uyu mwaka nigeze ntekereza ko tuzatwara igikombe tudatsinzwe, agahigo kashyizweho Tariki 22 Gicurasi 2020 umunsi FERWAFA yanzuye ko APR FC itwaye igikombe cya shampiyona. Mu mupira w’amaguru uba ureba ibiri imbere ntureba ibyarangiye.”
Umutoza Adil akaba yashimiye cyane ubuyobozi bwa APR FC butahwemye kumuba hafi guhera igihe yaherewe inshingano zo gutoza ikipe y’ingabo z’igihugu kugeza umunsi yatwariyeho igikombe cya shampiyona.
”Ni abagabo bo kubahwa nzahora nzirikana mu rugendo rwanjye rwose rw’umupira w’amaguru., aka kanya ndi mu Rwanda ejo wenda nzaba ndi ahandi, ni abagabo bakwiye icyubahiro cyo hejuru mu mupira w’amaguru mu rwego rw’isi, ni abagabo bazi umupira, bavuga ururimi rw’umupira, bakunda umupira kandi bagirira umuhati umupira,”
Ashimira abafana ba APR FC, akaba yatangaje ko abakunda cyane ndetse ko ibyo ikipe yagezeho byose ari bo ibikesha kuko badahwema kubashyigikira.
Yagize ati; ”Abafana ba APR FC ndabakunda cyane, bahoza ikipe yabo ku mutima, bakora ingendo ndende baje gudutera ingabo mu bitungu, ukuntu badushyigikira kuva ku munota wa mbere kugeza kuwa nyuma ndabishimira cyane nibo soko y’imbaraga zacu ndetse n’abakinnyi iyo bari mu kibuga nibo baba bavunikira. Ibi byose twagezeho nibo tubikesha ni abantu b’agaciro cyane muri iyi kipe nkuru ya APR FC”
Akaba yasoje yizeza umuryango mugari wa APR FC ibyiza birenzeho ndetse no kuzitwara neza mu marushanwa nyafurika umwaka utaha
Ati; ”Tugiye gukora cyane, duhe ibyiza birenzeho umuryango mugari wa APR FC ukwiye, hamwe n’abakinnyi tuzaha agaciro ibyo tumaze kugeraho kandi tuzagerageza gutsinda uko bishoboka, ndetse tuzagerageza kugera mu matsinda mu marushanwa nyafurika tuzitabira umwaka utaha.”
Adil watangiye inshingano zo gutoza APR FC ku mugaragaro Tariki 02 Kanama 2019, akaba amaze gutwara ibikombe bitatu muri APR FC ari byo icya gisirikare 2019, Icy’intwari 2020 ndetse n’icya shampiyona 2019-20.
Tubibutse ko Shampiyona y’icyiciro cya mbere yashyizweho akadomo Tariki 22 Gicurasi 2020 kubera Coronavirus, APR FC ihabwa igikombe cya shampiyona cya 18 mu mateka yayo idatsinzwe umukino n’umwe iri ku mwanya wa mbere n’amanota 57 mu mikino 23, ikaba yaratsinze 17 inganya itandatu. Yatsinze ibitego 44 yinjizwa 11 ikaba yari izigamye 33, ikurikiwe na Rayon Sports yari ifite amanota 50 ndetse na Police FC ku mwanya wa gatatu na 43.


text:
Tariki 11/12/2020 ni bwo Minisiteri ya siporo mu Rwanda yatangaje ko shampiyona y’umupira w’amaguru mu Rwanda ihagaritswe kubera icyorezo cya Coronavirus, inasaba Ferwafa kwishyura ibijyanye no kwipimisha ku makipe yose.
Shampiyona imaze amezi abiri ihagaritswe
Shampiyona imaze amezi abiri ihagaritswe
Icyo gihe Minisiteri ya siporo mu Rwanda (MINISPORTS), yatangaje ko yahagaritse shampiyona y’icyiciro cya mbere mu mupira w’amaguru, ishingiye ku igenzura yakoze rigaragaza ko hari amakipe yagaragayemo ubwandu bwa Coronavirus, ndetse hakaba hataranubahirijwe amabwiriza yari yashyizweho yo kurwanya iki cyorezo.
Mu kiganiro MINISPORTS iheruka kugirana n’itangazamakuru, Umuyobozi wa Siporo muri iyi Minisiteri Rurangayire Guy yatangaje ko Ishyirahamwe ry’umupira w’amaguru mu Rwanda Ferwafa ryamaze gusubiramo ingamba zo kwirinda muri shampiyona, hakaba hategerejwe isuzuma ry’uko ubuzima buhagaze.
“Ntitwavuga ngo shampiyona izatangira ryari, habanza kurebwa inzego z’ubuzima, mukareba uko icyorezo gihagaze, ubushobozi bw’amakipe bumeze bute,reba nk’ igitego cya Sugira cyonyine cyavanye abantu mu rugo, ibaze nka APR FC yakinnye na Rayon Sports”
“Hari amabwiriza Ferwafa yari yasubiyemo,twatekerezaga ko mu mpera z’ukwezi kwa kabiri n’intangiriro z’ukwezi kwa gatatu yatangira, ariko umupira munini uri ku ruhande rw’abanyarwanda, mu kwirinda iki cyorezo”
Amakuru atugeraho kugeza ubu avuga ko hari gutegurwa uburyo shampiyona yasubukurwa mu ntangiriro za Werurwe, mu gihe imibare y’abandura Coronavirus yakomeza kugabanuka nk’uko bimeze muri iyi minsi


text:
Ingabo za Angola na Zimbabwe ku mupaka w’u Rwanda na Congo?
Muri iyi minsi mu nama y’Afrika yunze ubumwe yabereye Addis-Abeba, hafashwe icyemezo cyo gushyiraho umutwe w’ingabo zidafite aho zibogamiye zagenzura umupaka w’u Rwanda na Congo kandi zikarwanya imitwe y’inyeshyamba ya M23 na FDLR. Kuri uyu wa kane tariki ya 19 Nyakanga 2012, Leta ya Congo mu ijwi ry’abategetsi bayo barimo Ministre w’ububanyi n’amahanga Bwana Raymond […]
Walikale: Raia Mutomboki irahiga abanyarwanda bukware!
Amakuru aturuka mu nzego z’ibanze ndetse agatangazwa na Radio Okapi, aravuga ko inyeshyamba za Mai Mai Raia Mutomboki zirimo guhiga abanyarwanda bukware, abibasiwe cyane ni impunzi z’abahutu b’abanyarwanda n’abahutu b’abanyekongo mbese umuntu wese uvuga ikinyarwanda cyangwa ujya gusa n’abanyarwanda ntabwo bamucira akari urutega. Mai Mai Raia Mutomboki yari yafashe icyicaro cya Territoire ya Walikale n’utundi […]
Bill Clinton aje gutaha ibitaro cyangwa azanywe n’ikibazo cya Congo?
Amakuru dukesha urubuga igihe.com aravuga ko uwahoze ari Perezida wa Leta Zunze Ubumwe z’Amerika Bill Clinton, azaza mu Rwanda kuyobora imihango yo gutaha ku mugaragaro ibitaro bya Butaro bishinzwe kurwanya kanseri, ku itariki ya 18 Nyakanga 2012. Perezida Clinton azifatanya n’abandi batumirwa bazitabira uyu muhango wo gutaha ku mugaragaro ibi bitaro bya Butaro biri mu […]
Muri Congo ibintu ntabwo byoroshye na gato!
Ingabo z’u Rwanda zikinze inyuma y’inyeshyamba za M23 zatangiye igikorwa kinini gishobora kugera i Kinshasa cyangwa kigasiga intara za Kivu zombi zigenze. Ikibazo kivugwa kinini cyaba cyarateye iyi ntambara n’uko abahoze muri CNDP biganje abo mu bwoko bw’abatutsi ndetse n’u Rwanda bafashije Kabila mu matora ndetse no kuyiba mu duce tumwe na tumwe tw’uburasirazuba, ariko […]
Congo: imirwano yubuye hagati y’ingabo za Congo na M23
Imirwano ikomeye cyane yahuje kuri uyu munsi wose wo ku wa kane tariki ya 5 Nyakanga 2012 ingabo za Congo (FARDC) n’inyeshyamba za M23 muri Territoire ya Rutchuru muri Kivu y’amajyaruguru. Uduce twa Tchengerero na Jomba ndetse n’umusozi wa Bugusa, muri 7 km uvuye i Bunagana, ku mupaka wa Uganda. Hose haba haguye mu maboko […]
Sgt Nsabagasani Dominic yaburiwe irengero
Kuri iki cyumweru tariki ya 01 Nyakanga 2012, twamenye inkuru ya SgtNsabagasani Dominic wari warahungiye muri Uganda, kubera ibibazo by’umutekano we mu Rwanda, ko yabuze ejo kuva mu gitondo. Umugore we avuga ko yagiye agiye gusenga kwa Pastor Maso i Kampala, uyu nawe ubu ngo akaba avuga ko atigeze amubona, ariko hari abantu batari bake […]
IJAMBO RIGENEWE ABANYARWANDA MU GIHE TWIZIHIZA YUBIRE Y’IMYAKA 50 Y’UBWIGENGE BW’U RWANDA (1962-2012)
Banyarwanda, Banyarwandakazi, Kwizihiza imyaka mirongo itanu y’ubwigenge bw’igihugu cyacu kuri uyu wa mbere Nyakanga 2012 ni igikorwa gihambaye kizakomeza kwibukwa mu mateka y’U Rwanda. Mu kwifatanya n’Abanyarwanda muri iki gikorwa, ishyaka RDI ryifuje ko twasubiza amaso inyuma, tukibukiranya intambwe z’ingenzi zatewe mu kwigobotora ingoma ya cyami-gihake n’iya gikolonize, ndetse tukavuga ibigwi abayobozi b’imena ba Revolisiyo […]
IBIHWIHWISWA HANZE AHA MURI IKI CYUMWERU
-Ingabo z’umuryango w’abibumbye zoherejwe guhagararira mahoro muri Congo MONUSCO, zerekezaga mu gace ka Uvira kuri uyu wa gatatu tariki ya 27 Kamena 2012 ziciye ku butaka bw’u Rwanda, zabujijwe kwinjira mu Rwanda ku mupaka wa Rusizi ya kabiri. Iki gikorwa cyagaragaye nko kwihimura kwa Leta y’u Rwanda kuri MONUSCO kubera ibirego byarezwe u Rwanda ko […]
Congo irasaba u Rwanda kureka kwenyegeza umuriro muri Congo
Kuri uyu wa kane tariki 28 Kamena 2012, Leta ya Congo yiyamye u Rwanda irurega gutera inkunga abigometse bibumbiye muri M23, mu ijwi ry’umuvugizi wayo Lambert Mende yasabye u Rwanda kandi guhagarika kureka abasirikare bakuru barwo bagakomeza guteza intambara. Lambert Mende mu kiganiro yagiranye n’abanyamakuru i Kinshasa yavuze ko hari ibimenyetso simusiga biri mu mugereka […]
PEREZIDA KAGAME MBERE YO KUNAMIRA ABANYARWANDA BAGENZI BE YAHISEMO KUNAMIRA UMUGANDE WAPFUYE MU 1952!
Igikorwa cyabaye ku cyumweru tariki ya 24 Kamena 2012 cyo kunamira umuvugabutumwa w’umwangirikani ukomoka mu gihugu cya Uganda witwa Kosiya Kyamuhangire witabye Imana mu 1952 agahambwa i Gahini, ni igikorwa cyiza cyo kwifatanya n’abagande ndetse n’itorero ry’abangirikani. Ariko iki gikorwa ntabwo icy’ibanze ari ukunamira nyakwigendera gusa, kuko urebye ibihe turimo bya politiki n’umutekano mu karere […]


text:
Ububanyi n'Amahanga
Kuba Kenya Yaranze Gufunga Umupaka Na Tanzania ‘Bigiye Kuyikoraho’
Ubwongereza bwatangaje ko bugiye gushyira Kenya ku rutonde rw’ibihugu budashaka gukorana nabyo niba ikomeje gufungura umupaka uyihuza na Tanzania. Buvuga ko kuba Kenya yaranze guca ubuhahirane na Tanzania bishyira mu kaga Abongereza baba muri Kenya kuko bashobora kwanduzwa COVID-19 n’abanya Tanzania baza muri Kenya.
Iby’uko u Bwongereza bushobora gushyira Kenya ku rutonde rw’ibihugu abaturage babyo bazajya babanza gushyirwa mu kato bageze mu Bwongereza byatangajwe n’umwe mu bakorera Ambasade yabwo i Nairobi wabibwiye Telegraph.
Yavuze ko niba Kenya itisubiyeho izashyirwa kuri ruriya rutonde bitarenze tariki 29, Werurwe, 2021.
Abategetsi bo muri Kenya birinze gufunga umupaka wayo na Tanzania birinda ko nayo yayihimuraho.
Mu mwaka ushize ariko hari habayeho ikibazo hagati ya Kenya na Tanzania ubwo Tanzania yafataga icyemezo cyo kubuza indege enye za Kenya kugwa ku bibuga byayo by’indege. Icyo gihe Kenya nayo yahise itangaza ko abanya Tanzania bazajya bagera ku butaka bwayo bazajya bashyirwa mu kato.
Iyi ntambara y’ubukungu yaje kugenza amaguru make, ariko muri iki gihe u Bwongereza buri gushyira igitutu kuri Kenya ngo yongere isuzume ibyemezo yari yarafatiye abanya Tanzania bagera ku butaka bwabo cyane cyane ababa bashaka gutega Kenya Airlines.
Abasesengura iby’umubano wa biriya bihugu uko ari bitatu bavuga Abanya Kenya bari kwibaza niba bari bwumvire ibyo ab’i London babasaba cyangwa niba bari bwemere bagashyirwa ku rutonde rw’abagenzi bagomba kujya bashyirwa mu kato k’iminsi 10 bageze mu Bwongereza kandi bakishyura £1,750 yo kwitabwaho aho bazajya baba bacumbikiwe muri Hoteli Leta yateganyije.
The Nation yanditse ko icyemezo cyo guheza Abanya Tanzania kizagira ingaruka ku bukerarugendo haba muri Kenya no muri Africa muri rusange.
Kenya isa n’aho iri mu ihurizo rikomeye kuko nidakumira abantu baturuka muri Tanzania, izafatirwa ibihano bizatuma indege zayo zitajya mu Bwongereza kandi ari yo yasaga n’isigaranye isoko ryo kubajyana yo.
Ibindi bigo bitwara abagenzi mu ndege byo muri Afurika y’Epfo, Ethiopia, Qatar na Leta Ziyunze z’Abarabu niyo yari isigaranye bimaze igihe byarakumiriwe.
The Telegraph yanditse iti: “ Hashize ibyumweru runaka hari impuha muri Nairobi z’uko kudafunga umupaka na Tanzania bizakoraho Leta ya Kenya. Impamvu ni uko Tanzania yamaze igihe yaranze gutangaza imibare y’abaturage banduye COVID-19 bityo amahanga akaba ayifitiye impungenge.”
Ambasaderi w’u Bwongereza muri Kenya yirinze gutangariza byinshi Business Daily kuri iki kintu yirinda ko cyarushaho kuzamura urwikekwe mu mubano w’ibihugu byombi.
Mu magambo make Umuvugizi wa Ambasade y’u Bwongereza muri Kenya yagize ati: “ Urutonde rw’ibihugu twashyiriyeho ingamba ku baturage babyo ruhora rusuzumwa ariko twirinda gutangaza byinshi ku bihugu byashyirwaho cyangwa byakurwaho.”
Kuba uwahoze ari Perezida wa Tanzania nyakwigendera John Pombe Joseph Magufuli yaranze ko abaturage be bakurikiza amabwiriza yatangwaga n’Ishami ry’Umuryango w’Abibumbye rishinzwe amahoro ku isi kugira ngo birinde COVID-19 byatumye hari abandura.
Amahanga nayo yabaye nkashyize Tanzania mu kato kubera ko yirinda ko abaturage bayo bakwanduzwa kiriya cyorezo.
Ikindi ni uko abayobozi ba Tanzania ku ngoma ya Magufuli baburiraga abaturage ko kwikingiza COVID-19 bizabagaruka, bityo babagira inama yo kubireka.
Ikindi gisa n’icyateye ubwoba abategetse b’i London ni uko icyorezo cya COVID-19 ubu kiri mu gice cyacyo cya gatatu muri Kenya bityo umubare w’abacyandura ukaba warongeye kuzamuka.
Kenya yabaruye abaturage bayo banduye kiriya cyorezo 124,707, n’abandi 2,066 cyahitanye.
Iyi ni imibare yatangajwe kuri uyu wa Gatatu tariki 24, Werurwe, 2021.
Kenya na Tanzania bari bamaze iminsi mu ntambara y’ubukungu…
Kenya na Tanzania nibyo bihugu bikize kurusha ibindi bigize Umuryango w’Afurika y’i Burasirazuba.
Nibyo bihugu muri aka karere bifite ibyambu byifashishwa mu kwambutsa ibicuruzwa bigera muri aka karere biciye mu Nyanja.
Kubera inyungu z’ubucuruzi, Kenya na Tanzania bihora mu ntambara yabwo aho buri gihugu kiba kifuza kurusha ikindi uruhare mu bucuruzi bwo muri aka karere.
Mu myaka mike ishize, intambara y’ubucuruzi hagati yabyo yari ishingiye ku bicuruzwa birimo amata, isukari, imisoro n’ibindi.
Ibi byatumye habaho inama hagati y’abayobozi bakuru mu bihugu byombi baganira uko bahosha uwo mwuka mubi.
Ikindi ni uko umwuka mubi hagati ya Kenya na Tanzania ugira ingaruka ku bucuruzi bw’ibihugu bigize Umuryango w’Afurika y’i Burasirazuba, iyi ikaba ari n’impamvu yatumye ku kicaro cy’uyu muryango kiri Arusha( Tanzania) harabereye inama yo kwiga kuri iki kibazo yabaye hagati ya tariki 12 na 16, Ugushyingo, 2020.
Iyi nama yari iya kabiri yo muri ubu bwoko kuko iya mbere yabaye muri Gicurasi, 2019 ubwo Kenya yatumizaga iriya nama kugira ngo irege Tanzania kuyishyiriraho imisoro idashyize mu gaciro.
Igitangaje ni uko amasezerano agena ubucuruzi hagati y’ibihugu bigize Umuryango w’Afurika y’i Burasirazuba avuga ko buri gihugu kigomba kugira imisoro gisonera ibicuruzwa biva muri buri gihugu kiwugize, ariko byagera kuri Kenya na Tanzania ntihagire ikibikurikiza!
Tanzania yigeze gushinja Kenya ko yitwaza ko ibicuruzwa biturutse muri kimwe mu bihugu bigize uriya muryango byemerewe kugera ku isoko ry’ikintu bidasoreshejwe cyane, bityo ikora za bombo cyangwa ibindi bicuruzwa ibyohereza ku bwinshi ku isoko rya Kenya.
Tanzania ivuga ko Kenya yabonye ko buriya ari uburyo bwiza bwo kwigarurira isoko ryayo kandi nayo ifite inganda.
Ibi byatumye Tanzania ishyiraho umusoro wa 25% ku bicuruzwa biturutse muri Kenya byiganjemo shokola( chocolate), ice cream, za biswi( biscuits) na bombo.
Ikindi gicuruzwa cyarakaje abanya Tanzania ni sima( ciment) yitwa Tembo n’iyitwa Bamburi.
Byarakaje Kenya nayo ihita ishyiraho imisoro ku ifu ya Kawunga iva muri Tanzania.


text:
Umukuru w’igihugu c’uburundi Varisito Ndayishimiye avuga ko ubuzi bwiraye mu Burundi, Ariko akabona ko ingorane ari uko abantu benshi usanga bishakira ubuzi bwa Leta gusa. Ndayishimiye arongera akavuga ko igihugu ca mbere amaze kubona gifise ubuzi ari igihugu c’uburundi. Umukuru w’igihugu c’uburundi akamenyesha kandi ko mu myaka ibiri iheze muri wa mugambi wo guteza imbere urwaruka , hamaze kuboneka ubuzi burenga ibihumbi mirongo itanu.
Mu nama aheruka kugiranira n’abarongoye amashengero yemewe mu Burundi , Umukuru w’igihugu c’uburundi yaragarutse ku kibazo c’ubushomeri bwugarije urwaruka rwahejeje amashure. Kw’ico kibazo , Perezida Ndayishimiye ahamagarira abarundi muri rusangi kutaguma bahanze amaso ubuzi bwa Leta ahubwo bahangane no kwikorera ivyabo canke binjire mu mashirahamwe yo kwiteza imbere bakorere hamwe. Varisito Ndayishimiye ati :”Nasanze mu Burundi ubu muri iyi myaka ibiri , haramaze kuboneka ubuzi burenga ibihumbi mirongo itanu,…(…) igihugu ca mbere gifise ubuzi ni igihugu c’uburundi , ingorane twize yuko wize utegerezwa gukora muri Leta niyo ngorane ntimuronderere ahandi (…) jewe ndazi neza ko ubuzi bwuzuye. Jewe nagize poroje y’ibizinu ndiko ndafyina , wamenga ni ibisanzwe natanguriye ku migina itarenga 15 uno musi nasanze nkoresha abakozi ibihumbi 17″
Naho Perezida Ndayishimiye avuga ukwo, Urwaruka rumwe rumwe twaganiriye rwagerageje kwitunganiriza imigambi yarwo ariko biranka ko rubandanya ruvuga ko gukorera imigambi yo kwiteza imbere mu Burundi bishoboka mu majambo ariko mu bikorwa bikaba ibindi.”Nitwa Irakoze Jean-Berchmas ubu ndi mu gihugu ca Zambiya , imbere yuko nza mw’iki gihugu, I Bujumbura nari mfise ama Cafetariat umunani nakora akazi ko kudandaza amata y’ikivuguto . Kuva aho Leta ifatiye irya ngingo yo kubuza ingendeshwa zirimwo n’amakinga kudasubira gushika hagati mu gisagara ca Bujumbura, narahomvye bimwe bibabaje kuko ukwo amata yahora anshikira vyaciye bitangura kungora nemera gukoresha ubundi buhinga bwuko yoza anshikira avuye I Buringa niho nasanga ndiko ndahomba bidasanzwe mpitamwo kugurisha ibikoresho vyose nakoresha ndugara akazi maze niyizira ino zambiya ubu ndahagaze neza mu rudandazwa rwo muri butike nkora”
Uyu musore nawe aba muri Zone MUSAGA ati :”Jewe nikorera akazi ko gukora ibitumbura nkaca nja kubicuruza ku ma butike yose ari muri zone Musaga na Kinindo nkoresheje agakinga kanje ka Fuji ku musi narunguka bidasanzwe, ariko kuva aho Leta iburije abanyamakinga kwinjira hagati mu gisagara ndetse kuvaho Igiciro c’ifarine kidugirijwe cane , naciye mpagarika urwo rucuruzwa ubu ndiko ndaba ko noja iyo abandi bariko baraja gupagasa mu bindi bihugu ndabe ko haricot nokwimarira”
Kugira urwaruka co kimwe n’abandi barundi bitunganirize imigambi yo kwiteza imbere, Leta irasabwa gukuraho inzitizi zotuma bikorera imigambi bagatera imbere. Akorero, nko gukuraho amakori n’amatagisi ku bikoresho n’ibindi vyankenerwa vyoza bibafasha mu kwikorera iyo migambi gutyo bikareka kuzimba , Ikindi ikigo OBR coreka kubatoza amakori mu kiringo ca mbere gushika aho bonyene babonye ko batanguye kuronka inyungu , Ubushobozi bwo kugura mu gihugu kugira abikorere utwabo baronke abaguzi benshi.


text:
Muri Uganda, abandi bantu batatu bahitanywe na Ebola. Bose hamwe bamaze kuba bane nyuma y’uko abayobozi bemeje ko hari icyorezo cy’ubwoko bw’iyo ndwara yica, kugeza ubu, butari bwabonerwa urukingo.
Minisitiri w’ubuzima wa Uganda yavuze ko hemejwe abantu 11 bose barwaye Ebola, harimo bane bahitanywe n’iyo ndwara.
Abayobozi bavuga ko icyorezo kiriho ubu, kiri mu rwego rwa Ebola Sudani, gisa n’icyatangiriye mu mudugudu muto wo mu karere ka Mubende ahagana mu ntangiriro z’uku kwezi kwa cyenda.
Izindi mpfu z’abantu barindwi, zirimo gukorwaho iperereza ku bifitanye isano n’icyorezo cy’i Mubende, mu bilometero bigera mu 130 uvuye mu burengerazuba bw’umurwa mukuru wa Uganda, Kampala. Uwa mbere wahitanywe n’iyo ndwara, yari umugabo w’imyaka 24, wapfuye mu ntangiriro z’iki cyumweru.
Ishami rya ONU ryita ku buzima, OMS, ivuga ko ubwoko bwa Ebola Sudani, butandura cyane kandi bwagaragaje ko butica cyane nk’icyorezo cyabanje cyo mu bwoko bwa Ebola Zaire, cyahitanye abantu hafi 2,300 mu cyorezo cyo muri 2018-2020, mu gihugu gituranyi cya Repuburika ya demokarasi ya Kongo.
Reuters


text:
Igitego kimwe rukumbi cya Ethiopia cyafashije Ethiopia kubona itike ya CHAN 2023 isezereye Amavubi yakiniraga muri stade nshya.
Uyu munsi nibwo Amavubi yakiriye Ethiopia mu mukino wo kwishyura w'ijonjora rya nyuma ryo gushaka itike ya CHAN 2023, ni nyuma y'uko umukino ubanza amakipe yombi yari yanganyirije muri Tanzania 0-0.
Ni umukino Amavubi yakiriye kuri Stade Huye, akaba ari na wo mukino wa mbere yari agiye gukiniraho nyuma y'uko ivuguruwe ikemererwa na CAF kwakira imikino mpuzamahanga.
Ni umukino u Rwanda rwagiye gukina rubizi neza ko rusabwa gutsinda uko byagenda kose kugira ngo rwizere kuba rwabona itike ya CHAN.
Igice cya mbere cy'umukino cyaranzwe no gukora amakosa menshi arimo no guhuzagurika cyane cyane mu kibuga hagati ku ruhande rw'u Rwanda aho wabonaga Seif utarakinnye umukino ubanza na Blaise Nishimwe wagiyemo asimbura batarimo guhuza neza na Mugisha Bonheur na we wasaga n'utari mu mukino.
Aya makossa yatumye mu gice cya mbere abasore b'u Rwanda babiri babona amakarita y'umuhondo yahawe Mugisha Bonheur na Serumogo Ally wayihawe ku munota wa 20 ku ikosa yakoreye umukinnyi wa Ethiopia inyuma gato y'urubuga rw'amahina.
Iri kosa niryo ryaje kuvamo igitego cya Ethiopia kuri kufura yatewe neza na Dawa Hutessa Dukele.
Amavubi yagerageje gushaka uko yishyura iki gitego ariko n'ubundi akomeza kurushwa na Ethiopia, nta mahirwe yigeze abona uretse nk'ishoti ryo ku munota wa 45 Haruna Niyonzima yatereye inyuma y'urubuga rw'amahina ariko umupira ukanyura hejuru y'izamu gato. Amakipe yagiye kuruhuka ari 1-0.
Umutoza Carlos Alos Ferrer yatangiye igice cya kabiri akora impinduka akuramo Mugisha Bonheur hinjiramo Muhozi Fred.
Amavubi yatangiye gusatira cyane, ashyira igitutu kuri Ethiopia ndetse agenda arema amahirwe nubwo kuyabyaza umusaruro byabanje kugorana.
Ku munota wa 60 Amavubi yakoze impinduka 2 havamo Niyonzima Olivier Seif na Tuyisenge Arsene hinjiramo Iradukunda Jean Bertrand na Nshuti Dominique Savio.
Amavubi yakomeje gushaka igitego ariko biragorana kugeza ku munota wa 72 ubwo Fiacre yarokoraga Amavubi akuye umupira ku kirenge rutahizamu wa Ethiopia.
Carlos yakoze impinduka za nyuma ku munota 74 Nishimwe Blaise na Serumogo Ali bahaye umwanya Nsabimama Eric Zidane na Nkubana Marc.
Abasore b'ikipe y'igihugu bageregeje uburyo bushoboka bwose ariko uko iminota yashiraga ni nako amahirwe y'u Rwanda muri CHAN 2023 yagendaga ayoyoka. Umukino waje kurangira ari 1-0 maze u Rwanda rusezererwa rutabonye iyi tike.
Source : http://isimbi.rw/siporo/article/amavubi-yatsindiwe-kuri-stade-nshya-asezerwa-atageze-muri-chan-2023


text:
Ikoranabuhanga
Coronavirus: Gusaba green cards bishobora guhagarikwa uyu munsi – Trump
Perezida Donald Trump yasobanuye iby’uko azahagarika abanyamahanga gusaba uburenganzira bwo kuza gutura muri Amerika kubera icyorezo cya coronavirus. Nyuma y’umunsi umwe yanditse kuri Twitter ubutumwa butasobanutse neza, bwo guhagarika abashaka kwinjira muri Amerika, Trump yongeye kubishimangira asa n’ubisobanura. Kuwa mbere nijoro yatangaje ko...
Covid-19:IPRC Kigali yatangiye gukora imashini zifasha abarwayi guhumeka
Bamwe mu barimu bigisha mu ishuri rikuru ry’imyuga n’ubumenyi-ngiro IPRC ku bufatanye na bamwe mu bashakashatsi bamaze gushyira hanze imashini bakoreye mu Rwanda ifasha abafite imbogamizi mu guhumeka. Impuguke n’abaganga mu buzima bemeza ko iyo mashini imeze neza igikenewe gusa kikaba ari ukongera ubushobozi bwo gukora nyinshi z’ubu bwoko. Mu...
Polisi y’u Rwanda yatangiye gukoresha ’Drones’ mu gukangurira abantu kwirinda Covid-19
Polisi y’u Rwanda yatangiye gukoresha indege zitagira abapilote (Drones) mu gukangurira abantu kwirinda icyorezo cya Coronavirus (Covid-19). Polisi y’u Rwanda ikaba yaboneyeho gusaba abantu bose gutega amatwi ubwo butumwa aho gusohoka mu ngo bajya kuzirangarira. Ubutumwa Polisi y’u Rwanda yanyujije kuri Twitter buragira buti : Dukomeje...
Coronavirus: Umuyobozi wa Twitter yemeye gutanga inkunga ya miliyari y’amadolari
Jack Dorsey washinze urubuga rwa Twitter na ’app’ yo kwishyuriraho izwi nka ’Square’, yavuze ko azatanga imfashanyo ya miliyari y’amadolari y’Amerika yo kurwanya coronavirus. Dorsey avuga ko iyo mfashanyo ingana hafi na 28% by’umutungo we wose. Yabitangarije kuri Twitter, avuga ko "ibicyenewe biri kurushaho kwihutirwa". Dorsey ntabwo yasobanuye...
U Rwanda mu masezerano azatuma uduce 400 dushyirwamo camera zipima umuvuduko w’ibinyabiziga
Guverinoma y’u Rwanda yagiranye amasezerano n’ikigo cyitwa Eastern Ventures cyo Bihugu byunze ubumwe by’Abarabu agamije kwita ku mutekano wo mu muhanda. Ku ruhande rw’u Rwanda aya masezerano yashyizweho umukono na Polisi y’u Rwanda mu muhango wabereye ku Kigo cy’Igihugu cy’Iterambere, RDB kuri uyu wa Gatatu. Muri aya masezerano, harimo ko iki kigo...
Ku kiyaga cya Kivu hari kubera amarushanwa mpuzamahanga yo kugurutsa ‘drones’
Kompanyi 10 zo mu mahanga ziri kurushanwa kugurutsa utudege duto tuzwi nka ’drones’ tukajya ku kirwa cya Bugarura mu kiyaga cya Kivu tukagaruka, turushanwa uko twakora ibikorwa bifite akamaro. Ni amarushanwa yateguwe na Banki y’isi ari kubera mu burengerazuba bw’u Rwanda yiswe "Lake Kivu Challenge". Drones zifashishwa mu bikorwa bitandukanye...
Ku myaka 17 yavumbuye umubumbe mushya utari uzwi
Ku munsi wa gatatu wo kwimenyereza umwuga (stage/internship) mu kigo NASA umusore w’imyaka 17 yahise avumbura umubumbe mushya ubwo yariho akora akazi bamushinze. Mu mpeshyi ishize, Wolf Cukier bari bamusabye gusuzuma amashusho y’icyogajuru ubwo yabonaga ikintu kidasanzwe. Byarangiye basanze ari umubumbe mushya uri ku ntera ingana na ’light...
Inzitiramubu zikorerwa mu Rwanda zigiye kugera ku isoko
Ku nshuro ya mbere mu mateka u Rwanda rugiye gushyira ku isoko inzitiramibu zakorewe mu Rwanda. Ikigo cy’igihugu cy’Ubuzima (RBC) kigaragaza ko mu nzitiramibu miliyoni 7 zigiye guhabwa abaturage muri uku kwezi kwa mbere, izisaga miliyoni 3,5 zakorewe mu Rwanda. Mu Rwanda, hashize amezi 4 hatangiye uruganda rukora inzitiramibu ruherereye i...
Ni ibiki byabaga bikozwe mu munota umwe kuri Internet muri 2019 ?
Mu bibazo by’amatsiko abantu bakunda gukoresha internet bakunda kwibaza harimo n’ibiba bikozwe mu gihe runaka kuri internet. Mu buzima busanzwe dukunda gusuzugura umunota. Nk’umuntu ukunda gukoresha internet mu buzima busanzwe, ukwiriye kumenya ibiba biyikoreweho mu gihe cy’amasegonda 60. Ni imibare itangaje ndetse iteye amatsiko. Mu mibare...
Inama ugirwa zakurinda gukubitwa n’inkuba
Abahanga mu by’ubumenyi(Science) bavuga ko Inkuba ari uruhurirane rw’ingufu zihurira mu kirere maze ikubitana ryazo rigatanga izindi ngufu zo mu bwoko bw’amashanyarazi, aribyo twumva cyangwa tubona bikubita cyane bisakuza birimo n’imirabyo. Ibi byose nibyo bikomeretsa cyangwa bikica umuntu cyangwa ikinyabuzima bihuye nacyo. Nyamara akenshi izi...


text:
Bamwe mu baturage basanga iyo badakurwa mu bishanga imvura yaguye kuri noheli yari kubahitana
Bamwe mu baturage baherutse gukurwa mu bishanga baravuga ko iyo bitaba ubushishozi bwa Leta yabakuye muri utwo duce, imvura yaguye mu ijoro ruyp kuri noheli yari gutuma benshi bahasiga ubuzima.
Ibi barabitangaza nyuma y’amasaha make imvura ikaze ihitanye abantu 12 ikangiza ibikorwa remezo bitandukanye by’umwihariko mu Mujyi wa Kigali.
Nyuma yo kwitegereza uburyo imyuzure yigirije nkana aho abahoze, abaturage baherutse gukurwa mu bishanga bashimye ubushishozi bwa Leta bwatumye ihabakura mbere.
Iyi mvura yateje ibiza mu gihugu hose, yahitanye abantu 12, isenya inzu 113 yangiza n’imirima ku buso bwa hegitari zikabakaba 50 nk’uko byatangajwe na Minisiteri ishinzwe ibikorwa by’Ubutabazi.
Mu bindi byangiritse harimo ibinyabiziga byatwawe n’amazi, harimo imodoka 5 n’amapikipiki 21.
Mu kiganiro inzego za Leta zitandukanye zagiranye n’abanyamakuru kuri uyu wa Kane, Minisitiri w’Ubutegetsi bw’igihugu, Prof Shyaka Anastase yongeye kwamagana abanenga gahunda ya Leta yo gukura abaturage mu manegeka.
Mu minsi ishize Guverinoma yatangaje ko imiryango igera ku 6000 yimuye mu mageneka akabije. Muri yo 4,000 ngo yacumbikiwe n’abaturanyi,1,500 ikodeshrezwa na Leta mu gihe igera kuri 300 yacumbikiwe mu bigo by’amashuri. Minisitiri Shyaka avuga ko iyo iyi gahunda idakorwa imvura yo kuri Noheli yari gukora ibara rirenze iryabaye.
Na ho Minisitiri w’Ibikorwaremezo, Amb Claver Gatete yagaragaje ko iyi mvura idasanzwe yangije ku buryo bukabije ibikorwaremezo ndetse bituma na zimwe mu nganda zitunganya amazi zihagarara gukora n’ingendo kuri imwe mu mihanda zirahagarara by’agateganyo nyuma ziza kongera kuba nyabagendwa by’umwihariko mu Mujyi wa Kigali.
Hagati aho Ikigo cy’Igihugu gishinzwe Ubumenyi bw’Ikirere kiravuga ko hitezwe imvura ikaze muri iyi minsi 3, aho abaturage basabwe kuba maso.
Muhabura.rw